Globalna pravila o privatnosti\nGLOBALNO OBAVEŠTENJE O ZAŠTITI PRIVATNOSTI KOMPANIJE COCHLEAR\nPrilikom vaše interakcije sa kompanijom Cochlear, možemo da prikupljamo i koristimo vaše lične informacije kao što je navedeno u ovom obaveštenju o zaštiti privatnosti („Obaveštenje“). Pažljivo pročitajte ovo Obaveštenje jer je u njemu objašnjeno kako kompanija Cochlear Limited i njene podružnice iz celog sveta („Grupacija Cochlear“) prikupljaju, koriste i obelodanjuju vaše lične informacije. U njemu je takođe objašnjeno kako možete da pristupite svojim ličnim informacijama i ažurirate ih, kao i da donesete određene odluke u vezi sa načinom korišćenja vaših ličnih informacija.\nOvo Obaveštenje obuhvata naše aktivnosti prikupljanja podataka na mreži, kao i van mreže, uključujući lične informacije koje prikupljamo putem veb-sajtova, aplikacija, štampanih obrazaca, korisničke službe i događaja.\nImajte u vidu da možemo da agregiramo lične informacije iz različitih izvora (veb-sajtovi, događaji van mreže) i različitih uređaja. U okviru toga, možemo da kombinujemo lične informacije koje su prethodno prikupili drugi subjekti kompanije Cochlear ili partneri kompanije Cochlear.\nNapomena: Ovo Obaveštenje o privatnosti ne određuje prikupljanje, korišćenje ni obelodanjivanje poverljivih podataka o zdravlju od strane kompanije Cochlear, prema definiciji američkog zakona Health Insurance Portability and Accountability Act („HIPAA“ – Zakon o prenosivosti zdravstvenog osiguranja i odgovornosti). Možete da pročitate naše HIPAA obaveštenje o praksama u vezi sa privatnošću.\nNAČINI KORIŠĆENJA INFORMACIJA\nPRISTUPANJE INFORMACIJAMA I IZMENA ISTIH\nKOJE LIČNE INFORMACIJE PRIKUPLJA KOMPANIJA COCHLEAR?\nLične informacije koje vi dostavljate.\nPrilikom interakcije sa kompanijom Cochlear, možete da nam pružate svoje lične informacije. Na primer, možete da pružate:\nsvoje ime i prezime, i podatke za kontakt prilikom otvaranja Cochlear naloga na našim veb-sajtovima ili putem neke od naših aplikacija, odnosno prilikom posećivanja objekta ili događaja kompanije Cochlear;\ninformacije o svom ličnom iskustvu sa korekcijom sluha na našim forumima Cochlear zajednice ili u drugim uslugama;\nbiološke i demografske informacije poput informacija o vašoj starosti, datumu rođenja, polu, zdravstvenom stanju ili lečenju prilikom registracije uređaja ili korišćenja, odnosno zahtevanja informacija o našim proizvodima i uslugama;\nfinansijske informacije poput broja vaše kreditne kartice prilikom kupovine proizvoda ili usluga od nas;\ninformacije u vezi sa korisničkom službom i istorijom kupovine, kao i bilo koje informacije koje nam govore o vašem iskustvu prilikom korišćenja proizvoda i usluga (npr. istraživanje tržišta i povratne informacije klijenata);\npodatke o lokaciji poput podataka izvedenih iz vaše IP adrese, zemlje i precizne geolokacije vašeg mobilnog uređaja (gde smo pružili odgovarajuće obaveštenje i izbor);\nzvučne, elektronske ili vizuelne informacije ako učestvujete u našim događajima ili nam ustupite prava na korišćenje umetničkog identiteta ili reprodukovanja medija; ili\ndruge lične informacije koje nam možete pružiti kada nam se obratite putem telefona, na mreži ili putem bilo koje funkcije za stupanje u kontakt sa nama.\nAko ste zdravstveni radnik, možemo i da prikupljamo informacije o vašoj specijalizaciji, vašim kliničkim interesovanjima i vašoj povezanosti sa proizvodima kompanije Cochlear.\nPružanje ličnih informacije nije obavezno, ali u nekim slučajevima možda nećemo moći da vam pružimo sve usluge bez vaših ličnih informacija.\nLične informacije koje se prikupljaju putem vašeg korišćenja naših proizvoda i usluga.\nKompanija Cochlear prima informacije kada koristite aplikacije u usluge kompanije Cochlear. Te informacije obuhvataju način na koji koristite aplikaciju i/ili slušni uređaj, kao i informacije o vašem procesoru zvuka (npr. broj uređaja, broj vašeg naloga, model, verzija hardvera). Uz to, prilikom posete naših veb-sajtova ili korišćenja naših aplikacija, vaš računar ili mobilni uređaj može da nam šalje određene analitičke podatke, poput vaše IP adrese, verzije vašeg pregledača, verzije aplikacije koju koristite i podataka o greškama koje su se javile.\nViše informacija možete pronaći u odeljku u nastavku Kako Cochlear koristi kolačiće, a više informacija o određenim proizvodima, uslugama i aktivnostima potražite u odeljku Dopuna pravila o privatnosti.\nLične informacije od trećih lica.\nPovremeno možemo da pribavljamo informacije o vama od drugih organizacija ili lica. Na primer, po ugrađivanju slušnog implantata, vaš pružalac zdravstvene zaštite može kod nas da registruje serijski broj vašeg slušnog implantata, serijski broj i postavke procesora zvuka, kao i podatke za kontakt da bi vam osigurao našu kompletnu podršku. Možemo i da pribavljamo podatke od spoljnih dobavljača da bismo sebi olakšali analizu tržišta i marketing. Ti dodatni podaci nam pomažu da vam pružamo personalizovaniji doživljaj.\nKAKO COCHLEAR KORISTI LIČNE INFORMACIJE?\nDa bismo transformisali način na koji ljudi razumeju i tretiraju oštećenja sluha, stvarali inovacije i osvežili tržište paletom implantabilnih rešenja za oštećenja sluha, koristimo lične informacije u svrhe opisane u nastavku i u odeljku „Dopuna pravila o privatnosti“.\nSvrha upotrebe ličnih informacija\nNaši legitimni interesi (koristi i/ili ishodi)\nGarancija i evidencija. Koristimo vaše lične informacije da bismo vodili i čuvali evidenciju o našim medicinskim uređajima i pratili garantne rokove, vodili evidenciju distribucije i evidenciju istorije uređaja za Cochlear proizvode, kao i da bismo vodili evidenciju medicinskih upita i/ili žalbi u vezi sa našim proizvodima.\nUz vašu saglasnost (gde je neophodno)\nIspunjavanje ugovornih obaveza (npr. opšta garancija sa ograničenjima kompanije Cochlear)\nBrže upravljanje slučajevima servisiranja i popravki\nRegistracija uređaja. Koristimo lične informacije da bismo registrovali vaše uređaje kako bismo mogli da vodimo pravilnu evidenciju i pružimo punu podršku za servisiranje i popravke.\nMarketing. Koristimo vaše lične informacije radi omogućavanja naših marketinških i promotivnih aktivnosti, poput pozivanja da učestvujete u anketama i pružite povratne informacije ili stupanja u kontakt sa vama u cilju slanja ponuda i drugih informacija u vezi sa našim proizvodima i uslugama za koje smatramo da će vas zanimati.\nUtvrđivanje proizvoda i usluga koji vas mogu interesovati i obaveštavanje vas o njima\nDefinisanje tipova klijenata za nove proizvode i usluge\nOptimizacija ponuda naših proizvoda i usluga\nPersonalizacija. Koristimo vaše lične informacije kako bismo vam pružili personalizovan doživljaj korišćenja naših veb-sajtova i aplikacija. Možemo da izradimo profil na osnovu interakcija sa vama da bismo imali bolji uvid u informacije koje bi vas mogle zanimati.\nKorisnička služba. Koristimo vaše lične informacije za potrebe korisničke službe, uključujući pružanje odgovora na upite i zahteve za informacijama o našim proizvodima i uslugama. Takođe možemo da pružimo obaveštenja u vezi sa uslugama, poput informacija o isteku garancije.\nPružanje odgovora na vaše upite\nRazvoj i poboljšanja proizvoda i usluga. Možemo da koristimo vaše lične informacije za testiranje, pružanje podrške i razvoj nadogradnji i poboljšanja za naše proizvode i usluge (npr. kako bismo omogućili odgovarajuću konfiguraciju, aktivaciju, održavanje uređaja i upravljanje uređajima), kao i za razvoj novih proizvoda i usluga, analizu podataka o performansama, korišćenju i pouzdanosti proizvoda i poboljšavanje sadržaja, funkcija i upotrebljivosti naših veb-sajtova i aplikacija.\nDruge opšte svrhe (npr. interno ili istraživanje tržišta, analitika, bezbednost). U skladu sa važećim zakonima, možemo da koristimo vaše lične informacije za druge opšte poslovne svrhe, kao što su održavanje vašeg naloga, sprovođenje internog ili istraživanja tržišta i merenje efikasnosti reklamnih kampanja. Zadržavamo pravo da, ako imate Cochlear nalog, spojimo te naloge u jedan nalog. Takođe možemo da koristimo lične informacije za upravljanje komunikacionim, IT i bezbednosnim sistemima i za njihov rad, kao i za nadzor u bezbednosne ili svrhe zaštite od prevara.\nUpotreba obezličenih podataka. Postoje okolnosti u kojima nam zakon dozvoljava da agregiramo ili učinimo anonimnim vaše lične informacije, kako bismo obezbedili da informacije više ne budu povezane sa vama, a nakon agregacije ili anonimizacije, podaci se više ne klasifikuju kao lične informacije. Na takvu upotrebu informacija ne primenjuje se ovo Obaveštenje.\nKADA DELIMO LIČNE INFORMACIJE I SA KIM?\nU okviru Grupacije Cochlear.\nLične informacije možemo da delimo u okviru Grupacije Cochlear na globalnom nivou. Svaki član Grupacije Cochlear može da koristi i deli vaše lične informacije isključivo na način naveden u ovom Obaveštenju o zaštiti privatnosti.\nSa našim pružaocima usluga.\nLične informacije delimo sa organizacijama koje pružaju ili vrše usluge kompaniji Cochlear, za tu kompaniju ili u njeno ime; na primer, naši distributeri, kompanije koje pružaju usluge podrške za veb-sajtove ili koja nam pomažu u plasiranju proizvoda i usluga na tržište. U nekim slučajevima, možete da pružite lične informacije direktno tim spoljnim pružaocima usluga (npr. prilikom kupovine u našoj internet prodavnici kada unesete informacije o kreditnoj kartici radi plaćanja, ti podaci se šalju direktno spoljnom obrađivaču uplata), a to treće lice može, mada ne nužno, da deli te podatke sa kompanijom Cochlear. Naši pružaoci usluga su ugovorom obavezani da štite poverljivost ličnih informacija koje delimo sa njima i da ih koriste isključivo za potrebe pružanja usluga nama.\nSa spoljnim kompanijama.\nOsim u situacijama kada date saglasnost, vaše lične informacije ne ustupamo niti prodajemo spoljnim kompanijama za njihove sopstvene marketinške svrhe. Identitet takvih spoljnih kompanija biće vam otkriven u trenutku kada se od vas bude tražila saglasnost.\nSa partnerima, pružaocima usluga i negovateljima iz oblasti zdravstvene zaštite.\nVaše lične informacije možemo da delimo sa vašim pružaocima zdravstvene zaštite (npr. vašim hirurgom, audiologom itd.) u cilju procene vaše podobnosti za naše proizvode, u cilju olakšavanja vašeg korišćenja naših proizvoda ili iz drugih razloga povezanih sa lečenjem, zdravstvenom zaštitom ili plaćanjem. Na primer:\nkada naručite odgovarajući proizvod ili uslugu (ili ako ste u toku poručivanja), možemo da delimo vaše lične informacije sa organizacijama koje plaćaju zdravstvene usluge u vaše ime (na primer, Medicare ili Medicaid u SAD ili agencije za refundiranje i osiguravajuće kuće na drugim tržištima); i\nprilikom korišćenja tehnologija oblaka kompanije Cochlear za bezbedno pravljenje rezervnih kopija konfiguracionih datoteka procesora zvuka od strane kompanije Cochlear i deljenje istih sa vama dodeljenim zdravstvenim radnicima.\nUz to, u skladu sa važećim zakonima, lične informacije možemo da obelodanjujemo roditeljima, starateljima ili negovateljima (prema slučaju).\nPrilikom obavljanja poslovnih transakcija.\nVaše lične informacije mogu da se proslede kompaniji koja kupi deonice ili imovinu nekog člana Grupacije Cochlear ili nekog od naših operativnih ogranaka; na primer, nakon prodaje, spajanja, reorganizacije ili likvidacije. Ako dođe do takvog prenosa, upotreba vaših ličnih informacija od strane kompanije-kupca i dalje podleže ovom Obaveštenju i vašim željama u vezi sa privatnošću koje ste nam saopštili.\nPravni/državni zahtevi i zaštita kompanije Cochlear i drugih lica.\nLične informacije možemo da obelodanjujemo, uz dobre namere, kada je to potrebno za:\npoštovanje zakona (ili sudskog naloga ili sudskog poziva);\nispunjavanje zakonskih zahteva javnih i državnih tela;\nsprečavanje ili istragu potencijalnog krivičnog dela, poput prevare ili krađe identiteta; ili\nzaštitu prava, imovine ili bezbednosti Grupacije Cochlear, naših korisnika ili drugih lica.\nKAKO COCHLEAR KORISTI KOLAČIĆE, DODATKE ZA DRUŠTVENE MREŽE I SLIČNE TEHNOLOGIJE?\nKolačići su male datoteke koje sadrže podatke, kao što su jedinstveni intentifikatori, koje vaš internet pregledač čuva da bi veb-sajtovima olakšao praćenje informacija između dve posete. Kada posetite bilo koji od naših veb-sajtova, oni mogu da čuvaju ili preuzmu informacije o vašem pregledaču, uglavnom u formi kolačića. Naši veb-sajtovi koriste kolačiće da bi nam pomogli da:\nrazumemo koje veb-stranice vi posećujete, koliko često to činite i sa kojih vrsta uređaja;\nprikupljamo i čuvamo informacije o uređajima sa kojih pretražujete internet i vašim podešavanjima;\npersonalizujemo elemente svojih veb-sajtova u skladu sa vašim pregledačem, uređajem, zemljom i jezikom;\nprikupljamo informacije o veb-sajtu sa kog dolazite i o drugim sajtovima koje ste posetili da bismo lakše svrstali vaša pretraživanja u odgovarajući tržišni segment za potrebe analize tržišta; i\nvam pružamo relevantniji sadržaj, promotivna saopštenja i reklame.\nNa primer, prilikom vaše posete našim veb-sajtovima, kolačići nam olakšavaju da utvrdimo šta tražite, koji sadržaj posećujete i koliko često se vraćate. Iako informacije koje prikupljamo pomoću kolačića ne identifikuju vas direktno, kada se registrujete na našim veb-sajtovima možemo da povežemo vaše prethodne i buduće aktivnosti na našim veb-sajtovima i aplikacijama sa podacima za kontakt koje ste nam dostavili.\nNeke kolačiće na našim veb-sajtovima postavljamo mi, a neke postavljaju treća lica u naše ime za svrhe opisane u ovom Obaveštenju. Naše korišćenje kolačića trećih lica omogućava internet reklamiranje, usled čega mogu da vam se prikazuju reklame kompanije Cochlear na drugim veb-sajtovima koje budete posećivali.\nPomoću usluge Google Analytics prikupljamo podatke kao što su IP adrese kako bismo pribavili statističke podatke o korišćenju naših veb-sajtova i aplikacija, a pomoću usluga Google AdSense i Google DoubleClick upravljamo reklamama i plasiramo ih (zajednički naziv: „Google Services“). Google Services omogućavaju sinhronizovanje vaše upotrebe na više uređaja, na primer na vašem mobilnom uređaju ili računaru. Kliknite ovde ako želite da saznate više o usluzi Google Analytics ili da je sprečite da prikuplja informacije o vašim posetama našim veb-sajtovima, odnosno posetite http://myaccount.google.com ako želite da kontrolišete izloženost reklamama u svim Google Services.\nAko ne želite da dozvolite kolačiće, možete da podesite internet pregledač tako da odbija kolačiće. To može da onemogući pravilan rad nekih funkcija naših veb-sajtova. Da biste saznali više o kolačićima i sličnim tehnologijama, posetite http://allaboutcookies.org. Možete i da opozovete saglasnost za slanje reklama zasnovanih na interesovanjima putem strukovnih veb-sajtova tako što ćete posetiti http://www.networkadvertising.org/choices, http://www.aboutads.info/choices i http://www.youronlinechoices.com (za stanovnike Evrope).\nUputstva u vezi sa bilo kojim dodatnim kontrolama privatnosti, kao što su geolokacija i identifikacija uređaja, potražite na veb-sajtu ili operativnom sistemu proizvođača vašeg mobilnog uređaja.\nVeb-sajtovi kompanije Cochlear usmereni ka stanovnicima Evrope i Turske (veb-sajtovi Cochlear Europe) podrazumevano postavljaju samo osnovne kolačiće koji su neophodni za pravilan rad veb-sajtova. Ako posetite veb-sajtove Cochlear Europe, prikazaće vam se obaveštenje o kolačićima preko kojeg možete da prihvatite ili odbijete postavljanje opcionih kolačića, kao što su kolačići koji se koriste za analitiku i personalizovanje. Takođe možete da odredite posebne kategorije kolačića koje ćete dozvoliti kompaniji Cochlear da postavi. Izabrane postavke će biti zadržane samo na veb-sajtovima Cochlear Europe i neće biti primenjene na veb-sajtove usmerene ka licima sa prebivalištem van Evrope i Turske. Izabrane postavke će takođe biti zadržane samo na osnovu domena zbog načina na koji funkcionišu kolačići, što znači da ćete dobiti zaseban upit kada prelazite sa jednog veb-sajta Cochlear Europe na drugi koji se nalazi na drugom domenu (npr. cochlear.com u poređenju sa iwanttohear.com).\nPored kolačića, primenili smo i dodatke za društvene mreže kao što su Facebook i Twitter, pomoću kojih možete da delite sadržaj sa naših veb-sajtova sa svojim prijateljima i kontaktima na internetu. Prilikom svake posete našim sajtovima koji imaju dodatak, vaš pregledač će se povezati na servere društvene mreže Facebook i/ili Twitter. Ako ste prijavljeni na usluge Facebook i/ili Twitter prilikom posete našim veb-sajtovima, one mogu da povezuju podatke o vašem pretraživanju naših veb-sajtova sa vašim korisničkim nalogom.\nGde se lične informacije obrađuju i čuvaju?\nObrada i čuvanje. Cochlear je globalna kompanija sa sedištem u Sidneju u Australiji, čija se glavna postrojenja i zaposleni nalaze u Evropskoj uniji, Ujedinjenom Kraljevstvu, Sjedinjenim Američkim Državama i na drugim mestima. Vaše lične informacije mogu da se prenose na sva mesta na kojima posluju Cochlear, Grupacija Cochlear ili njihovi pružaoci usluga i tamo da se obrađuju i čuvaju.\nPrenos vaših ličnih informacija Možemo da obrađujemo vaše lične informacije van zemlje u kojoj se nalazite, u svrhe navedene u ovom obaveštenju. Kada prenosimo lične informacije u druge zemlje, preduzimamo opravdane korake kako bismo se uverili u poštovanje važećih zakona. U meri u kojoj se lične informacije prikupljaju od stanovnika Evropskog ekonomskog prostora i Ujedinjenog Kraljevstva i prenose u zemlje koje mogu da imaju niže pravne standarde zaštite ličnih informacija, kompanija Cochlear će preduzeti mere da one zaštite i na drugi način obrađuju u skladu sa standardima zaštite podataka koji važe u EU. (i) Uspostavili smo standardne ugovorne klauzule koje je odobrila Evropska komisija, kako bismo zaštitili vaše lične informacije (i vi imate pravo da zatražite od nas te klauzule tako što ćete kontaktirati sa nama kako je navedeno u nastavku) i/ili (ii) ćemo se oslanjati na vašu saglasnost (kada to zahteva zakon).\nKoliko dugo će Cochlear čuvati lične informacije?\nCochlear će čuvati lične informacije u obliku u kom ih je moguće identifikovati samo onoliko dugo koliko je neophodno za namenu za koju su i prikupljene ili za drugu namenu na koju ste pristali ili radi ispunjavanja naših zakonskih i pravnih obaveza evidentiranja. Nakon toga ćemo informacije izbrisati ili učiniti anonimnim tako da više ne budu povezane sa vama.\nMere koje preduzima kompanija Cochlear. Kompanija Cochlear sprovodi odgovarajuće fizičke, administrativne, tehničke i organizacione mere zaštite ličnih informacija od zloupotrebe, gubitka, neovlašćenog pristupa ili obelodanjivanja. Naše mere zaštite obuhvataju odgovarajuću kontrolu pristupa, šifrovanje (gde je to moguće) i redovne procene bezbednosti.\nMere koje očekujemo da ćete preduzimati. Važno je da i vi imate ulogu u očuvanju bezbednosti vaših ličnih informacija. Kada se registrujete za nalog na mreži, vodite računa da izaberete lozinku naloga koju drugi neće moći lako da pogode i nikad ne otkrivajte svoju lozinku drugima. Odgovorni ste za čuvanje poverljivosti ove lozinke i svaku upotrebu vašeg naloga. Ako koristite zajednički ili javni računar, nikada nemojte da izaberete da se vaš ID za prijavu / adresa e-pošte ili lozinka čuvaju i vodite računa da se odjavite sa naloga svaki put kada napustite računar. Takođe treba da koristite postavke ili kontrole za privatnost koje vam pružamo na veb-sajtu / u aplikaciji.\nKako Cochlear štiti privatnost dece i prava roditelja?\nNaši veb-sajtovi i usluge namenjeni su opštoj populaciji, poput pacijenata, roditelja, negovatelja i široke javnosti, ali nisu posebno namenjeni deci. Određenim uslugama i aplikacijama kompanije Cochlear pristupa se preko Cochlear naloga, a dečji nalozi se mogu kreirati uz saglasnost roditelja ili staratelja. Više informacija o kreiranju i kontrolisanju dečjeg naloga potražite u dokumentu Cochlear nalozi – dopuna pravila o privatnosti.\nKako možete da pristupate ličnim informacijama i da ih ispravljate ili brišete?\nPoštujemo vaše pravo na slobodan izbor u vezi sa našim načinima prikupljanja, korišćenja i deljenja vaših ličnih informacija. Pri svakom prikupljanju vaših ličnih informacija, preduzimamo mere da osiguramo da te informacije budu precizne, kompletne i ažurne. Razumemo da vaše lične informacije i vaše želje u pogledu privatnosti mogu vremenom da se promene.\nU slučajevima kada je to predviđeno zakonom, možete da pristupite svojim ličnim informacijama koje kontroliše kompanija Cochlear, da ih ispravite, izmenite ili izbrišete, odnosno da ograničite ili uložite prigovor na obradu ličnih informacija. U slučaju da ste dali saglasnost za obradu vaših ličnih informacija, imate pravo da je povučete u bilo kom trenutku. Radi bolje zaštite vaše privatnosti i bezbednosti, preduzimaćemo opravdane mere provere vašeg identiteta pre nego što vam omogućimo pristup vašim podacima ili pre nego što vam omogućimo ispravljanje, izmenu ili brisanje vaših podataka koje čuvamo. Imajte u vidu da će se sve informacije o identifikaciji koje nam budu pružene obrađivati u skladu sa važećim zakonima i u meri u kojoj je to njima predviđeno.\nU svakom trenutku možete da otkažete pretplatu na promotivne ili marketinške poruke tako što ćete kliknuti na vezu za odjavljivanje u samoj poruci ili tako što ćete nas kontaktirati na neki od načina navedenih na kraju ovog Obaveštenja.\nNadamo se da možemo na zadovoljavajući način da odgovorimo na upite koje imate o načinu na koji obrađujemo vaše lične informacije. Međutim, ako imate nerešene nedoumice takođe imate pravo da uložite žalbu kompetentnom organu za zaštitu podataka.\nU dodacima koji se nalaze u nastavku opisujemo načine koji nisu opisani u glavnom Obaveštenju o zaštiti privatnosti (iznad) na koje određeni proizvodi, usluge i aktivnosti prikupljaju i koriste lične informacije ili načine koje treba dodatno pojasniti.\nKada kreirate Cochlear nalog, možete da se prijavite na različite Cochlear usluge i aplikacije i da ih koristite, kao što su aplikacija Baha® Smart, aplikacija Nucleus® Smart, aplikacija Osia® Smart, veb-portal myCochlear™ i naše prodavnice na mreži. Usluge koje koriste Cochlear naloge razlikuju se u zavisnosti od tržišta.\nKada kreirate Cochlear nalog, tražićemo vaše ime i prezime, e-adresu i datum rođenja. Ove informacije koristimo za povezivanje Cochlear naloga sa registrovanim Cochlear uređajima kako bismo mogli da izdvojimo usluge koje su najrelevantnije za vas. Pored toga, vaša adresa e-pošte može da se koristi za slanje obaveštenja koja se odnose na vaš Cochlear nalog, a datum rođenja nam pomaže da se postaramo da se dečji nalozi kreiraju isključivo uz saglasnost roditelja ili staratelja.\nDečji nalozi i saglasnost roditelja\nCochlear usluge i aplikacije mogu da koriste i deca preko dečjeg naloga. Dečje naloge kreiraju roditelji ili staratelji putem usluga i aplikacija čije je korišćenje dozvoljeno, poput aplikacije Nucleus Smart. Uputstva za kreiranje dečjeg naloga potražite u odeljku Aplikacija Nucleus Smart – najčešća pitanja.\nDečji nalozi mogu da pristupaju istim Cochlear uslugama i aplikacijama koje su dostupne odraslima. Kao rezultat toga, lične informacije mogu biti poslate kompaniji Cochlear. Na primer, dete koje koristi aplikaciju Nucleus Smart može da aktivira funkcije poput sinhronizacije podataka, koja je detaljnije opisana u dokumentu Dopuna pravila o privatnosti – aplikacija Nucleus Smart.\nUsluge dostupne na određenim tržištima koje se aktiviraju putem Cochlear naloga omogućavaju deljenje zdravstvenih podataka sa imenovanim zdravstvenim radnicima. Nakon aktivacije, roditelji mogu u svakom trenutku zahtevati deaktivaciju usluga tako što će se obratiti zdravstvenom radniku ili kompaniji Cochlear.\nRoditelji ili negovatelji mogu da pregledaju, menjaju, zahtevaju brisanje ili spreče dalje prikupljanje ili korišćenje ličnih informacija o njihovoj deci tako što će nam se obratiti na način opisan u ovom Obaveštenju.\nKreiranje naloga Cochlear Academy omogućava vam da se prijavite i koristite različite obuke na mreži, obuke u učionici, vebinare, materijale za čitanje, video zapise i veze do veb-sajtova.\nLične informacije koje se prikupljaju putem naloga Cochlear Academy\nKada koristite Cochlear Academy, mi prikupljamo i koristimo sledeće kategorije ličnih informacija. Možemo da prikupljamo lične informacije direktno od vas ili, ako je primenljivo, od vaše organizacije (npr. kliničke ili bolničke administracije).\nKategorija ličnih informacija\nSvrha prikupljanja i korišćenja\nVaše ime i prezime i vaši podaci za kontakt poput adrese e-pošte, organizacije, rukovodioca, adrese, broja telefona, datuma početka i završetka. Koristimo ove lične informacije da bismo vas identifikovali u našem internom sistemu, komunicirali sa vama i vodili evidenciju naših interakcija.\nIstorija učenja; uključujući obuke za koje ste se prijavili, vaš status, završetak obuke uključujući datume i detalje kao što su odgovori i dobijeni rezultati. Navedene lične informacije su neophodne za pristup obuci putem naloga Cochlear Academy. Ove lične informacije se koriste za pružanje pristupa sadržaju obuke, izveštavanje o statusu i završetku obuke, preporučivanje obuke, izveštavanje i analitiku. Te informacije nam omogućavaju da preporučimo kurs na osnovu podataka o nalogu.\nCochlear Family je članski program sa besplatnim pristupom koji kompanija Cochlear nudi primaocima na izabranim tržištima. On pomaže primaocima, njihovim porodicama i negovateljima dok uče kako se uređaj koristi i kako se sa njim živi.\nKada se pridružite programu Cochlear Family, primaćete saopštenja od kompanije Cochlear koja mogu uključivati informacije o novim uslugama i proizvodima, promocijama, posebnim ponudama, pozivima na događaje i opcionim anketama. Ta saopštenja se mogu isporučivati različitim kanalima, u zavisnosti od podataka za kontakt koje ste pružili, uključujući e-poštu, poštu, telefonske pozive i SMS.\nMožete napustiti program Cochlear Family u bilo kom trenutku, tako što ćete kontaktirati sa nama nekom od metoda koje su opisane na kraju ovog Obaveštenja. Ako napustite program Cochlear Family, nećete više moći da koristite pogodnosti programa. Ako želite da se ponovo pridružite programu, možete to uraditi u bilo kom trenutku tako što ćete kontaktirati svoj lokalni tim za podršku korisnicima.\nLične informacije koje se prikupljaju od članova programa Cochlear Family\nNa osnovu vaše saglasnosti, prikupljamo i koristimo sledeće kategorije ličnih informacija:\nVaše ime i prezime, i vaši podaci za kontakt, poput adrese e-pošte i broja telefona. Koristimo ove informacije da bismo vas identifikovali u našem internom sistemu, komunicirali sa vama i vodili evidenciju naših interakcija.\nBiografski podaci i informacije o zdravlju, kao što su informacije o vašim godinama starosti ili datumu rođenja, vašem nivou i trajanju oštećenja sluha i vašem korišćenju slušnih pomagala. Koristimo ove informacije da bismo bolje razumeli vaše lično iskustvo sa korekcijom sluha i/ili vaše iskustvo sa slušnim pomagalima kako bismo procenili na koji način kompanija Cochlear može najbolje da vam pruži podršku i komunicira sa vama. Takođe koristimo ove informacije u demografske i statističke svrhe da bismo bolje razumeli naše korisnike i potencijalne korisnike.\nDeljenje ličnih informacija\nAko je primenljivo,\nvaš imenovani roditelj ili staratelj takođe će moći da pristupi ličnim informacijama koje prikupljamo od vas i/ili o vama.\ninformacije mogu biti obelodanjene vašem imenovanom zdravstvenom radniku i/ili servisnom partneru.\nDelićemo vaše lične informacije sa trećim stranama samo uz vašu saglasnost ili na osnovu zakonske obaveze kojom se to zahteva.\nČuvanje vaših ličnih informacija\nČuvaćemo vaše informacije u vezi sa programom Cochlear Family dok ste uključeni u taj program.\nNaš program Cochlear volontera predstavlja tim dobrovoljaca koji sačinjava više hiljada ljudi i njihovih bližnjih širom sveta koji mogu da čuju zahvaljujući Cochlear rešenju. Svima njima je zajednička jedna stvar – želja da pomognu drugima da koriguju sluh.\nNaši Cochlear volonteri dele svoje priče, nude podršku i pružaju informacije svima koji razmatraju da nabave rešenje za oštećenje sluha kompanije Cochlear, uključujući roditelje, negovatelje, članove porodice i prijatelje tih osoba.\nLične informacije koje se prikupljaju putem izjava o zainteresovanosti\nKada podnesete izjavu o zainteresovanosti da postanete Cochlear volonter, zatražićemo od vas određene lične informacije kako bismo izvršili procenu vaše prijave.\nNa osnovu vaše saglasnosti, možemo da prikupljamo i koristimo sledeće kategorije ličnih informacija kako bismo utvrdili u kojoj meri su dostupne odgovarajuće mogućnosti da biste učestovali kao Cochlear volonter:\nVaše ime i prezime, i vaši podaci za kontakt, poput adrese e-pošte i broja telefona;\nBiografski podaci i informacije o zdravlju, kao što su informacije o vašim godinama starosti ili datumu rođenja, vašem nivou i trajanju oštećenja sluha i vašem korišćenju slušnih pomagala;\nVaša lična istorija u ulozi primaoca implantata kompanije Cochlear ili vaša lična povezanost sa primaocem, kao i vaša interesovanja, veštine i dostupnost; i\nU nekim zemljama, provera krivične evidencije, potvrda o neosuđivanosti ili druge provere biografskih podataka kao dodatna mera bezbednosti i kvalifikacije.\nLične informacije koje prikupljaju volonteri\nBiografski podaci i informacije o zdravlju, kao što su informacije o vašim godinama starosti ili datumu rođenja, vašem nivou i trajanju oštećenja sluha i vašem korišćenju slušnih pomagala. Koristimo ove informacije da bismo bolje razumeli vaše lično iskustvo sa korekcijom sluha i/ili vaše iskustvo sa slušnim pomagalima kako bismo procenili na koji način kompanija Cochlear može najbolje da vam pruži podršku. Takođe koristimo ove informacije u demografske i statističke svrhe da bismo bolje razumeli naše korisnike i potencijalne korisnike.\nVaša lična istorija u ulozi primaoca implantata kompanije Cochlear ili njegovog staratelja, kao i vaša interesovanja, veštine i dostupnost. Koristimo ove informacije zajedno sa drugim biografskim informacijama kako bismo identifikovali prilike za vas da učestvujete u programu Cochlear volontera, na primer povezujući vas sa licima zainteresovanim da saznaju više o vašem ličnom iskustvu sa oštećenjem sluha ili vašem iskustvu ako je vaš bližnji primalac kohlearnog implantata.\nPisani materijali, citati, fotografije, video i/ili audio zapisi na kojima se nalazite. Možemo koristiti ove informacije u našim promotivnim materijalima.\nEvidencija o obuci. Možemo vam pružiti pristup specijalizovanoj obuci, pri čemu ćemo voditi evidenciju aktivnosti u okviru obuke kako bismo bolje razumeli osobenosti vašeg znanja i stručnosti.\nPrilikom procenjivanja vaše izjave o zainteresovanosti, kompanija Cochlear neće deliti vaše lične informacije trećim stranama bez vaše saglasnosti ili zakonske obaveze kojom se to zahteva.\nAko postanete Cochlear volonter, kompanija Cochlear može deliti vaše podatke sa licima koja su zainteresovana da saznaju više o vašem ličnom iskustvu sa korekcijom sluha ili sa organizacijama uključenim u događaje u okviru kojih možete govoriti u ulozi Cochlear volontera. Ako je primenljivo, vaš imenovani roditelj ili staratelj takođe će moći da pristupi ličnim informacijama koje prikupljamo od vas. Delićemo vaše lične informacije sa trećim stranama samo uz vašu saglasnost ili na osnovu zakonske obaveze kojom se to zahteva.\nAko se pridružite programu Cochlear volontera, čuvaćemo vaše podatke o volontiranju dok budete uključeni u program. Ako se ne pridružite programu Cochlear volontera, lične informacije uključene u vašu izjavu o zainteresovanosti biće uništene u kratkom roku nakon donošenja odluke o tome.\nDogađaji kompanije Cochlear\nKompanija Cochlear redovno organizuje ili podržava razne događaje, velike i male, na lokacijama širom sveta (Događaji). U učesnike u Događajima spadaju pojedinci koji žele da saznaju više o proizvodima i uslugama kompanije Cochlear, primaoci medicinskih uređaja kompanije Cochlear, volonteri kompanije Cochlear i zdravstveni radnici.\nLične informacije koje se prikupljaju za Događaje\nKada se registrujete za Događaj i/ili mu prisustvujete, mi prikupljamo i koristimo sledeće kategorije ličnih informacija:\nVaše ime i prezime, i vaši podaci za kontakt, poput adrese e-pošte i broja telefona. Koristimo ove informacije da bismo vas identifikovali u našem internom sistemu, komunicirali sa vama, obavestili vas o detaljima Događaja i vodili evidenciju naših interakcija.\nBiografski podaci i informacije o zdravlju, kao što su informacije o vašim godinama starosti ili datumu rođenja, vašem nivou i trajanju oštećenja sluha i vašem korišćenju slušnih pomagala. Za Događaje namenjene kandidatima za slušna pomagala i/ili usluge ili primaocima tih pomagala/usluga, koristimo ove informacije da bismo se uverili da smo za Događaj obezbedili odgovarajući sadržaj i adekvatne slušaoce. Takođe koristimo ove informacije u demografske i statističke svrhe da bismo bolje razumeli naše korisnike i potencijalne korisnike.\nVaša lična istorija u ulozi primaoca proizvoda i/ili usluga kompanije Cochlear ili njegovog staratelja, kao i vaša interesovanja, veštine i dostupnost. Koristimo ove informacije zajedno sa drugim biografskim informacijama kako bismo identifikovali prilike za vas da učestvujete u programu Cochlear volontera, na primer povezujući vas sa licima zainteresovanim da saznaju više o vašem ličnom iskustvu sa oštećenjem sluha ili vašem iskustvu ako je vaš bližnji primalac proizvoda ili usluga kompanije Cochlear.\nFotografije, video zapisi i/ili audio zapisi (zajednički naziv „snimljeni mediji“) na kojima se nalazite. Na nekim Događajima snimamo medije koje koristimo u prepiskama i materijalima unutar kompanije Cochlear, kao i na našim spoljnim veb-sajtovima, nalozima društvenih mreža i u štampanim publikacijama. Uvek ćemo od vas zatražiti odobrenje pre korišćenja snimljenih medija u kojima je fokus na vama i možete biti identifikovani (npr. fotografija na kojoj ste u krupnom planu ili video zapis), ali možemo da koristimo snimljene medije bez vaše saglasnosti ako ste samo u pozadini, van fokusa ili na drugi način ne možete biti identifikovani.\nPojedinosti o putovanjima U određenim retkim situacijama, kompanija Cochlear može pomoći pri rezervisanju putovanja i/ili smeštaja za Događaje. U tim slučajevima, koristićemo pojedinosti o putovanjima, uključujući sve lične putne isprave (lične identifikacione dokumente) ili pojedinosti o plaćanju, samo u onoj meri koja je neophodna za obavljanje rezervacije.\nAko ste saglasni sa zasebnim ustupanjem prava na korišćenje umetničkog identiteta ili reprodukovanja medija, možemo da delimo snimljene medije koji sadrže vašu sliku i/ili glas putem društvenih mreža, veb-sajta, u štampanom izdanju ili na drugi način naveden za takvo objavljivanje medija. Delićemo vaše lične informacije sa našim pružaocima usluga u meri kojoj je to važno za njihovu povezanost sa informacijama i/ili uslugama koje pružaju za naše Događaje. Delićemo vaše lične informacije i pojedinosti o putovanjima ukoliko je to neophodno za rezervaciju bilo kog dogovorenog putovanja i/ili smeštaja (npr. deljenje vašeg imena i prezimena, i datuma rođenja avio-kompaniji radi rezervisanja leta). Delićemo vaše lične informacije sa trećim stranama samo uz vašu saglasnost ili na osnovu zakonske obaveze kojom se to zahteva.\nZadržaćemo zapise o registracijama za Događaje i učestvovanju na događajima samo onoliko koliko je neophodno radi pravilnog upravljanja Događajima i administracije, kao i analize demografskih podataka događaja i trendova tokom vremena.\n„Cochlear Conversations“ je program dostupan samo putem pozivnice koji kompanija Cochlear nudi primaocima i njihovim roditeljima i negovateljima na odabranim tržištima. Cilj programa „Cochlear Conversations“ je sprovođenje istraživanja tržišta i prikupljanje povratnih informacija od klijenata kompanije Cochlear radi informisanja o proizvodima i uslugama kompanije Cochlear i njihovog unapređivanja.\nKada postanete deo programa „Cochlear Conversations“, primaćete pozive da pružate povratne informacije i učestvujete u anketama i/ili drugim aktivnostima za istraživanje tržišta. Ta saopštenja se mogu isporučivati različitim kanalima, u zavisnosti od podataka za kontakt koje ste pružili, uključujući e-poštu, poštu, telefonske pozive i SMS.\nMožete napustiti program „Cochlear Conversations“ u bilo kom trenutku, tako što ćete kontaktirati sa nama nekom od metoda koje su opisane na kraju ovog Obaveštenja.\nLične informacije koje se prikupljaju od članova programa „Cochlear Conversations“\nBiografski podaci i informacije o zdravlju, kao što su informacije o vašim godinama starosti ili datumu rođenja, vašem nivou i trajanju oštećenja sluha i vašem korišćenju slušnih pomagala. Koristimo ove informacije da bismo bolje razumeli vaše lično iskustvo sa korekcijom sluha i/ili vaše iskustvo sa slušnim pomagalima kako bismo procenili na koji način kompanija Cochlear može najbolje da vam pruži podršku i komunicira sa vama, kao i da stvori uvid u aktivnosti istraživanja tržišta koje su za vas najrelevantnije. Takođe koristimo ove informacije u demografske i statističke svrhe da bismo bolje razumeli naše korisnike i potencijalne korisnike.\nOdgovori u okviru istraživanja tržišta Kada pružate povratne informacije, popunjavate ankete ili učestvujete u aktivnostima istraživanja tržišta na drugi način u sklopu programa „Cochlear Conversations“, informacije koje pružate ćemo koristiti za poboljšanje naših proizvoda i usluga. Vaši odgovori će biti prikupljani i objavljivani kao skup odgovora, ali ćemo vas uvek unapred obavestiti da li će vaši odgovori na neku anketu biti povezani sa vama.\nAko je primenljivo, vaši imenovani roditelji ili staratelj takođe će moći da pristupe ličnim informacijama koje prikupljamo od vas. Delićemo vaše lične informacije sa trećim stranama samo uz vašu saglasnost ili na osnovu zakonske obaveze kojom se to zahteva.\nČuvaćemo vaše informacije u vezi sa programom „Cochlear Conversations“ dok god budete uključeni u taj program. Zadržane podatke ćemo učiniti anonimnim u roku od 12 meseci od vašeg napuštanja programa.\nKandidati za zaposlenje u kompaniji Cochlear\nLične informacije koje se prikupljaju\nPrilikom prijavljivanja za posao u kompaniji Cochlear, od vas se traži da pružite razne informacije, kao što su podaci za kontakt, detaljna istorija radnog iskustva i obrazovanja (npr. CV/radna biografija i/ili prepis položenih ispita), dokaz o podobnosti za rad (npr. pasoš i/ili viza) i opis vaših veština (npr. strani jezici).\nLične informacije o vama mogu se prikupljati i od drugih lica kao rezultat:\npovratnih informacija o razgovoru\nveb-pretraga, npr. putem sajta Google ili LinkedIn\nPosebne informacije koje se od vas traže i prikupljaju od drugih lica mogu varirati između zemalja.\nLične informacije koje se prikupljaju u okviru procesa prijavljivanja za posao koriste se u svrhe poput vršenja procene vaše podobnosti za jednu ili više pozicija, vođenje evidencije o prijavama podnetim kompaniji Cochlear u periodu prijavljivanja i kao pomoć prilikom procenjivanja efikasnosti naših alatki i procesa za proveru kandidata za zaposlenje. Informacije se takođe koriste da bi nam pružile razumevanje vaših biografskih podataka, prednosti i mogućnosti za razvoj.\nDeljenje sa trećim stranama\nOsim naših dobavljača usluga koji vrše dužnosti u ime kompanije Cochlear, lične informacije koje se prikupljaju u okviru procesa prijavljivanja za posao neće se deliti sa trećim stranama bez vaše saglasnosti. Kada u okviru prijave za posao pružite lične reference ili reference u vezi sa zaposlenjem, kompanija Cochlear može da kontaktira navedena lica i da im obelodani da ste se prijavili za posao u kompaniji Cochlear.\nU slučaju da dobijete posao u kompaniji Cochlear, čuvaćemo vaše podatke o prijavi za posao tokom perioda vašeg zaposlenja/angažovanja u kompaniji Cochlear. Ako prekinete zaposlenje/angažovanje u kompaniji Cochlear, vaši podaci o prijavi za posao brišu se u skladu sa internim standardima kompanije Cochlear o čuvanju i brisanju podataka.\nKompanija Cochlear briše podatke o prijavi za posao u roku od 12 meseci nakon neuspešne prijave, osim ako ste zatražili od kompanije Cochlear da sačuva podatke o prijavi u dosijeu kako bi vas razmotrili za buduće pozicije, u kom slučaju se podaci brišu u roku od 5 godina od poslednjeg puta kada ste bili razmatrani za neku poziciju.\nPomoću aplikacije Nucleus® Smart možete da poboljšate doživljaj slušanja direktno sa kompatibilnog Apple® ili AndroidTM uređaja. Aplikacija vam omogućava da preko Bluetooth® veze uparite kompatibilni procesor zvuka sa vašim kompatibilnim pametnim telefonom i pritom možete da menjate programe, podešavate jačinu zvuka, upravljate dodatnom opremom za striming, pristupate savetima za rad i da locirate izgubljeni ili zagubljeni procesor zvuka.\nKada je omogućena sinhronizacija podataka, podaci o sluhu sa procesora zvuka i iz aplikacije Nucleus® Smart redovno se sinhronizuju sa Cochlear uslugama kako biste mogli da im pristupate sa svih svojih povezanih uređaja. Šalju se podaci funkcije praćenja slušanja iz aplikacije Nucleus Smart, poput trajanja govora i učestalosti isključivanja zavojnice. Sinhronizovani podaci ne obuhvataju niti otkrivaju detalje o vašem zdravstvenom stanju. Ako omogućite sinhronizaciju podataka sa kompanijom Cochlear, korisnicima sa više mobilnih uređaja biće prikazani isti podaci u funkciji praćenja slušanja na svakom pojedinačnom uređaju.\nFunkcija sinhronizacije podataka se omogućava individualno za svakog primaoca. Kada roditelj ili staratelj omoguće funkciju sinhronizacije podataka za primaoca implantata kompanije Cochlear, funkcija će takođe biti omogućena i za supružnika i/ili drugog staratelja tog primaoca koji koriste aplikaciju Nucleus Smart na uređaju primaoca implantata. Na primer, ako roditelj ili staratelj primaoca implantata kompanije Cochlear omogući funkciju sinhronizacije podataka za zvučni procesor deteta, ova funkcija će takođe biti omogućena i za drugog roditelja/staratelja koji koristi aplikaciju Nucleus Smart kako bi detetov procesor zvuka mogao da kontroliše sa svog mobilnog uređaja. Slično tome, kada jedan roditelj ili staratelj onemogući funkciju sinhronizacije podataka, ona će biti onemogućena za sve druge staratelje primaoca implantata.\nCochlear koristi lične informacije primljene putem funkcije sinhronizacije podataka da obezbedi usluge sinhronizacije i omogući druge Cochlear usluge dostupne na određenim tržištima. Pored toga, kompanija Cochlear koristi lične informacije koje su učinjene anonimnim, bez imena i prezimena primalaca i njihovih staratelja, kako bi identifikovala i pratila trendove, za unapređivanje i deljenje rezultata naučnih istraživanja, kako bi saznala više o tome kako se koriste njeni proizvodi i usluge i za unapređivanje svojih proizvoda i usluga. Podaci o sinhronizaciji se čuvaju sve dok koristite Cochlear nalog ili dok ne poželite da promenite njihov status.\nFunkcija sinhronizacije podataka nije nužna za korišćenje procesora zvuka. U pitanju je opciona funkcija koju možete u svakom trenutku da aktivirate ili deaktivirate na ekranu „Postavke“ u aplikaciji Nucleus Smart.\nFunkcija deljenja podataka aplikacije Nucleus Smart dostupna je na izabranim tržištima i omogućava vam da delite podatke o sluhu sa klinikom uključenom u program. Kada podelite podatke o sluhu sa klinikom, ona će moći da prikaže podatke sa slušnog implantata, procesora zvuka i iz aplikacije Nucleus Smart, kao i bilo koje podatke koji su posebno povezani sa uslugama koje se oslanjaju na funkciju deljenja podataka, kao što je usluga Remote Check. Podaci koje delite sa klinikom mogu pružiti vašem zdravstvenom radniku bolje razumevanje načina na koji se uređaj koristi i njegovih performansi.\nDa biste omogućili deljenje podataka, morate prvo omogućiti sinhronizaciju podataka (opisanu iznad) radi redovnog sinhronizovanja vaših podataka sa kompanijom Cochlear. Deljenje podataka je dostupno samo klinikama koje učestvuju u programu na izabranim tržištima. Ako vas klinika prijavi za uslugu koja se oslanja na deljenje podataka, kao što je usluga Remote Check, u aplikaciji Nucleus Smart od vas će se tražiti da omogućite zahtev za deljenje vaših podataka sa klinikom. U meniju „Postavke“ aplikacije Nucleus Smart možete videti klinike sa kojima delite podatke i klinike koje su vam uputile zahtev da omogućite deljenje podataka. Možete onemogućiti deljenje podataka u bilo kom trenutku.\nKada se prijavite u aplikaciju Nucleus Smart pomoću Cochlear naloga, kompaniji Cochlear će biti poslati podaci u vezi sa implantatom i procesorom zvuka. Ovi podaci nam omogućavaju da proverimo da li se aplikacija koristi sa odobrenim hardverom.\nAplikacija Nucleus Smart tražiće od vas odobrenje da omogući obaveštenja kako bi vam slala važna upozorenja u vezi sa procesorom/ima zvuka. Ova funkcija takođe omogućava pozadinske funkcije kao što je praćenje slušanja.\nOvu funkciju možete da omogućite ili onemogućite u postavkama obaveštenja za aplikacije na svom pametnom telefonu.\nTraženje mog procesora / usluge lokacije\nAplikacija Nucleus Smart koristi GPS na uređaju i Wi-Fi vezu ili mobilnu mrežu kako bi vam pomogla da pronađete izgubljeni ili zagubljeni procesor zvuka. To radi tako što pamti poslednje mesto na kojem je procesor zvuka korišćen i poslednju lokaciju na kojoj je aplikacija sa procesorom zvuka korišćena. Podaci o vašoj lokaciji se ne šalju kompaniji Cochlear.\nOvu funkciju možete da omogućite ili onemogućite u postavkama za usluge lokacije na svom pametnom telefonu.\nAplikacija Nucleus Smart prikuplja obezličene podatke o tome kako se koristi aplikacija i da li se pojavljuju problemi i šalje ih kompaniji Cochlear. Ti podaci pomažu kompaniji Cochlear da neprekidno unapređuje aplikaciju Nucleus Smart i druge proizvode i usluge kompanije Cochlear. Primeri analitičkih podataka uključuju vrstu mobilnog uređaja i operativnog sistema koji se koristi, podatke o tome koliko često se koriste funkcije unutar aplikacije, adrese internet protokola za pristup opštem geografskom regionu u kom se aplikacija koristi. Kompanija Cochlear implementira tehnološke i administrativne mere kako bi sprečila da se ovi podaci povežu s vašim identitetom.\nAplikacija Osia® Smart\nPomoću aplikacije Osia® Smart možete da poboljšate doživljaj slušanja direktno sa kompatibilnog Apple® ili Android™ uređaja. Aplikacija omogućava uparivanje procesora zvuka Osia sa kompatibilnim pametnim telefonom preko Bluetooth® veze, tako da možete da menjate programe, podešavate jačinu zvuka, upravljate dodatnom opremom za striming, pristupate savetima za rad i da locirate izgubljeni ili zagubljeni procesor zvuka.\nLične informacije koje se prikupljaju putem aplikacije Osia Smart\nNa osnovu usluga koje ste zatražili i/ili vaše saglasnosti, prikupljamo i koristimo sledeće kategorije ličnih informacija:\nInformacije sa vašeg Cochlear naloga Cochlear nalog je neophodan za prijavljivanje u aplikaciju Osia Smart i njeno korišćenje. U zavisnosti od postavki vašeg Cochlear naloga, možemo da koristimo vaš Cochlear nalog za komunikaciju sa vama. Više informacija potražite u dokumentu „Dopuna pravila o privatnosti“ za Cochlear nalog.\nAnalitički podaci Aplikacija Osia Smart prikuplja obezličene podatke o tome kako se koristi aplikacija i da li se pojavljuju problemi i šalje ih kompaniji Cochlear. Ti podaci pomažu kompaniji Cochlear da neprekidno unapređuje aplikaciju Osia Smart i druge proizvode i usluge kompanije Cochlear. Primeri analitičkih podataka uključuju vrstu mobilnog uređaja i operativnog sistema koji se koristi, podatke o tome koliko često se koriste funkcije unutar aplikacije, adrese internet protokola za pristup opštem geografskom regionu u kom se aplikacija koristi. Kompanija Cochlear implementira tehnološke i administrativne mere kako bi sprečila da se ovi podaci povežu s vašim identitetom.\nOvu funkciju možete da omogućite ili onemogućite na ekranu „Postavke“ aplikacije Osia Smart.\nAko je primenljivo, vaš imenovani roditelj ili staratelj takođe će moći da pristupi ličnim informacijama koje prikupljamo od vas. Delićemo vaše lične informacije sa trećim stranama samo uz vašu saglasnost ili na osnovu zakonske obaveze kojom se to zahteva.\nInformacije u vezi sa vašim Cochlear nalogom čuva kompanija Cochlear, osim ako i kada nas uputite da ih obrišemo.\nAplikacija Osia Smart tražiće od vas odobrenje da omogući obaveštenja kako bi vam slala važna upozorenja u vezi sa procesorom zvuka. Ova funkcija takođe omogućava pozadinske funkcije kao što je praćenje slušanja.\nOvu funkciju možete da omogućite ili onemogućite u podešavanjima obaveštenja za aplikacije na svom pametnom telefonu.\nAplikacija Osia Smart koristi GPS na vašem uređaju i Wi-Fi vezu ili mobilnu mrežu kako bi vam pomogla da pronađete izgubljeni ili zagubljeni procesor zvuka. To radi tako što pamti poslednje mesto na kojem je procesor zvuka korišćen i poslednju lokaciju na kojoj je aplikacija sa procesorom zvuka korišćena. Podaci o vašoj lokaciji se ne šalju kompaniji Cochlear.\nOvu funkciju možete da omogućite ili onemogućite u podešavanjima za usluge lokacije na svom pametnom telefonu.\nAplikacija Baha® Smart\nPomoću aplikacije Baha® Smart možete da poboljšate doživljaj slušanja direktno sa kompatibilnog Apple ili Android™ uređaja. Aplikacija vam omogućava da preko Bluetooth® veze uparite procesor zvuka Baha 6 sa kompatibilnim pametnim telefonom i pritom možete da menjate programe, podesite jačinu zvuka, upravljate dodatnom opremom za striming, pristupite savetima za rad i da locirate izgubljeni ili zagubljeni procesor zvuka.\nLične informacije koje se prikupljaju putem aplikacije Baha Smart\nInformacije sa vašeg Cochlear naloga Cochlear nalog je neophodan za prijavljivanje u aplikaciju Baha Smart i njeno korišćenje. U zavisnosti od postavki vašeg Cochlear naloga, možemo da koristimo vaš Cochlear nalog za komunikaciju sa vama. Više informacija potražite u dokumentu „Dopuna pravila o privatnosti“ za Cochlear nalog.\nAnalitički podaci Aplikacija Baha Smart prikuplja obezličene podatke o tome kako se koristi aplikacija i da li se pojavljuju problemi i šalje ih kompaniji Cochlear. Ti podaci pomažu kompaniji Cochlear da neprekidno unapređuje aplikaciju Baha Smart i druge proizvode i usluge kompanije Cochlear. Primeri analitičkih podataka uključuju vrstu mobilnog uređaja i operativnog sistema koji se koristi, podatke o tome koliko često se koriste funkcije unutar aplikacije, adrese internet protokola za pristup opštem geografskom regionu u kom se aplikacija koristi. Kompanija Cochlear implementira tehnološke i administrativne mere kako bi sprečila da se ovi podaci povežu s vašim identitetom.\nOvu funkciju možete da omogućite ili onemogućite na ekranu „Postavke“ aplikacije Baha Smart.\nAko je primenljivo, vaš imenovani roditelji ili staratelj takođe će moći da pristupe ličnim informacijama koje prikupljamo od vas. Delićemo vaše lične informacije sa trećim stranama samo uz vašu saglasnost ili na osnovu zakonske obaveze kojom se to zahteva.\nInformacije u vezi sa vašim Cochlear nalogom čuva kompanija Cochlear, osim ako i kada nas uputite da ih obrišemo. Analitički podaci se čuvaju na neodređeno vreme u obliku učinjenom anonimnim i to nam omogućava da utvrdimo trendove korišćenja aplikacije Baha Smart.\nAplikacija Baha Smart tražiće od vas odobrenje da omogući obaveštenja kako bi vam slala važna upozorenja u vezi sa procesorom/ima zvuka. Ova funkcija takođe omogućava pozadinske funkcije kao što je praćenje slušanja.\nAplikacija Baha Smart koristi GPS na vašem uređaju i Wi-Fi vezu ili mobilnu mrežu kako bi vam pomogla da pronađete izgubljeni ili zagubljeni procesor zvuka. To radi tako što pamti poslednje mesto na kojem je procesor zvuka korišćen i poslednju lokaciju na kojoj je aplikacija sa procesorom zvuka korišćena. Podaci o vašoj lokaciji se ne šalju kompaniji Cochlear.\nBring Back the Beat je zabavna aplikacija za mobilne uređaje koja pomaže primaocima implantata kompanije Cochlear da povrate užitak slušanja muzike ili razviju novu sposobnost uživanja u njoj, učeći da razlikuju instrumente, tonove i njihove visine. Kada koristite aplikaciju, mi prikupljamo određene lične informacije i koristimo ih kako bismo vam pružili najbolje moguće iskustvo.\nKada koristite Bring Back The Beat, mi prikupljamo i koristimo sledeće kategorije ličnih informacija:\nVaše ime i prezime, i vaši podaci za kontakt, poput adrese e-pošte i broja telefona Koristimo ove informacije za kreiranje vašeg Cochlear naloga, ako ga već nemate, kao i da bismo vam omogućili pristup veb-sajtovima, aplikacijama i uslugama kompanije Cochlear, uključujući Bring Back the Beat. Više informacija potražite u dokumentu „Cochlear nalozi – dopuna pravila o privatnosti“.\nPodaci o igri, poput vašeg napretka i vaše fotografije u igri Korišćenjem Cochlear naloga za prijavu na Bring Back the Beat možemo sačuvati vaš napredak u igri. To znači da će vas Bring Back the Beat čekati tamo gde ste stali ako promenite telefon ili se prijavite pomoću drugog uređaja. Takođe koristimo ove informacije radi omogućavanja rang liste, koja pruža prikaz vašeg napretka zajedno sa ostalim igračima koji koriste aplikaciju Bring Back the Beat.\nPodaci o aplikaciji Spotify Ako povežete svoj Spotify nalog sa aplikacijom Bring Back the Beat, prikupljaćemo informacije o pesmama i muzičkim izvođačima koje slušate pomoću aplikacije Spotify da bismo omogućili režim igre „Repertoire“ (Repertoar) i pomogli vam da dostignete nove nivoe uživanja u muzici.\nAnalitički podaci Bring Back the Beat prikuplja obezličene podatke o tome kako se koristi aplikacija i da li se pojavljuju problemi i šalje ih kompaniji Cochlear. Ti podaci pomažu kompaniji Cochlear da neprekidno unapređuje aplikaciju Bring Back the Beat i druge proizvode i usluge kompanije Cochlear. Primeri analitičkih podataka uključuju vrstu mobilnog uređaja i operativnog sistema koji se koristi, podatke o tome koliko često se koriste funkcije unutar aplikacije, adrese internet protokola za pristup opštem geografskom regionu u kom se aplikacija koristi. Kompanija Cochlear implementira tehnološke i administrativne mere kako bi sprečila da se ovi podaci povežu s vašim identitetom.\nKada koristite aplikaciju Bring Back the Beat, mi koristimo vaše ime i početno slovo prezimena da bismo vas identifikovali na rang listi drugim igračima koji koriste aplikaciju Bring Back the Beat. Ako povežete aplikaciju Bring Back the Beat sa svojim Spotify nalogom, takođe ćemo slati informacije aplikaciji Spotify o vašem korišćenju aplikacije Bring Back the Beat. U ostalim slučajevima, delićemo vaše lične informacije sa trećim stranama samo uz vašu saglasnost ili na osnovu zakonske obaveze kojom se to zahteva. Imajte u vidu da ako otpremite fotografiju da biste personalizovali doživljaj igranja, fotografija neće biti prikazana na rang listi niti će se deliti sa drugim igračima.\nČuvaćemo vaše podatke o igri Bring Back the Beat dok imate Cochlear nalog ili dok ne zatražite od nas da ih obrišemo. Ako obrišete vaš Cochlear nalog, možemo čuvati analitičke podatke učinjene anonimnim o načinu vašeg korišćenja aplikacije Bring Back the Beat.\nČuvaćemo vaše podatke o aplikaciji Spotify dok je vaš Spotify nalog povezan sa aplikacijom Bring Back the Beat. Možete prekinuti vezu sa vašim Spotify nalogom iz aplikacije Bring Back the Beat tako što ćete pritisnuti ikonu Spotify u režimu igre „Repertoire“ (Repertoar) i pratiti upite za prekidanje veze.\nUsluga Remote Check kompanije Cochlear omogućava primaocima implantata kompanije Cochlear da koriste aplikaciju Nucleus Smart za vršenje samotestiranja kod kuće i da dele rezultate i dijagnostičke informacije uređaja sa klinikom uključenom u program. Prilikom vršenja samotestiranja, rezultati testova, uključujući lične informacije, šalju se kompaniji Cochlear.\nUčestvovanje u programu usluge Remote Check je opciono i možete prekinuti učešće u bilo kom trenutku tako što ćete se obratiti lekaru ili kompaniji Cochlear kako je navedeno u nastavku.\nLične informacije koje se prikupljaju od učesnika u programu usluge Remote Check\nVaše ime i prezime, i vaši podaci za kontakt poput adrese e-pošte Koristimo ove informacije da bismo vas identifikovali u našem internom sistemu i da bismo komunicirali sa vama. Možemo koristiti ove informacije da bismo vam slali poruke o vašem učešću u programu usluge Remote Check, poput podsetnika da završite samotestiranja ili odgovora sa vaše klinike.\nInformacije o vašem Cochlear nalogu i aplikaciji Nucleus Smart Vaš Cochlear nalog i aplikacija Nucleus Smart koriste se da bi vam se pružala usluga Remote Check. Više informacija potražite u dopuni pravila o privatnosti za svaku uslugu.\nVaši rezultati u sklopu usluge Remote Check, uključujući podatke testa sluha, fotografije mesta vašeg implantata, rezultate upitnika i dijagnostičke podatke sa vaših implantata i zvučnih procesora Prikupljamo ove informacije da bismo vam omogućili da ih delite sa vašim imenovanim klinikama da bi one mogle da analiziraju stanje vašeg sluha bez potrebe da posećujete kliniku.\nBroj vaše debitne/kreditne kartice Ako je primenljivo, prikupljamo ove informacije kako bismo omogućili ugrađenu funkciju plaćanja, koju olakšava spoljni pružalac usluga plaćanja. Mrežni prolaz za plaćanje će obraditi vašu uplatu. Kompanija Cochlear ne skladišti, ako je primenljivo, podatke o vašoj debitnoj/kreditnoj kartici, za ovu svrhu.\nNa osnovu zainteresovanosti kompanije Cochlear za stalno unapređivanje proizvoda i usluga kompanije Cochlear, takođe koristimo informacije prikupljene putem usluge Remote Check u obliku učinjenom anonimnim radi boljeg razumevanja upotrebe naših proizvoda i usluga i kako bismo nastavili da stvaramo inovacije novih rešenjima za oštećenja sluha.\nOsnovna svrha usluge Remote Check je da vam omogući da obavljate samotestiranja i delite rezultate sa svojom klinikom. Delićemo vaše informacije u vezi sa uslugom Remote Check samo sa klinikama koje vi odobrite. Možete kontrolisati koje klinike imaju pristup vašim podacima u vezi sa uslugom Remote Check pomoću funkcije deljenja podataka aplikacije Nucleus Smart. Više informacija o funkciji deljenja podataka pročitajte u dopuni pravila o privatnosti aplikacije Nucleus Smart. Ako je primenljivo, vaš imenovani roditelji ili staratelj takođe će moći da pristupe ličnim informacijama koje prikupljamo od vas. Delićemo vaše lične informacije sa trećim stranama samo uz vašu saglasnost ili na osnovu zakonske obaveze kojom se to zahteva.\nInformacije koje se prikupljaju putem usluge Remote Check kompanija Cochlear čuva u vaše ime, osim ako i kada nas uputite da ih obrišemo.\nCochlear CoPilot je samostalno vođena mobilna aplikacija koja pomaže primaocima implantata kompanije Cochlear da čuju, komuniciraju i uživaju u životu. Kada koristite aplikaciju, mi prikupljamo određene lične informacije i koristimo ih kako bismo vam pružili najbolje moguće iskustvo.\nKada koristite Cochlear CoPilot, mi prikupljamo i koristimo sledeće kategorije ličnih informacija:\nVaše ime i prezime, i vaši podaci za kontakt, poput adrese e-pošte i broja telefona Koristimo ove informacije za kreiranje vašeg Cochlear naloga, ako ga već nemate, kao i da bismo vam omogućili pristup veb-sajtovima, aplikacijama i uslugama kompanije Cochlear, uključujući Cochlear CoPilot.\nAnalitički podaci Cochlear CoPilot prikuplja obezličene podatke o tome kako se koristi aplikacija i da li se pojavljuju problemi i šalje ih kompaniji Cochlear. Ti podaci pomažu kompaniji Cochlear da neprekidno unapređuje Cochlear CoPilot i druge proizvode i usluge kompanije Cochlear. Primeri analitičkih podataka uključuju vrstu mobilnog uređaja i operativnog sistema koji se koristi, podatke o tome koliko često se koriste funkcije unutar aplikacije, adrese internet protokola za pristup opštem geografskom regionu u kom se aplikacija koristi. Kompanija Cochlear implementira tehnološke i administrativne mere kako bi sprečila da se ovi podaci povežu s vašim identitetom.\nKada koristite Cochlear CoPilot, delićemo vaše lične informacije sa trećim stranama samo uz vašu saglasnost ili na osnovu zakonske obaveze kojom se to zahteva.\nČuvaćemo vaše podatke o igri Cochlear CoPilot dok imate Cochlear nalog ili dok ne zatražite od nas da ih obrišemo. Ako obrišete vaš Cochlear nalog, možemo čuvati analitičke podatke učinjene anonimnim o načinu vašeg korišćenja aplikacije Cochlear CoPilot.\nKako možete da postavljate pitanja ili izrazite nedoumice o ovom Obaveštenju ili o tome kako Cochlear obrađuje vaše lične informacije?\nAko želite da pristupite svojim informacijama ili da uputite pitanje ili nedoumicu u vezi sa ovim Obaveštenjem o zaštiti privatnosti ili načinu na koji obrađujemo vaše lične informacije, obratite nam se putem\ne-pošte na privacy@cochlear.com ili\nse obratite subjektu kompanije Cochlear u svojoj zemlji ili regionalnoj kancelariji kompanije Cochlear koja vam je najbliža:\nŠTA SE DEŠAVA KADA SE OVO OBAVEŠTENJE PROMENI?\nPovremeno možemo da ažuriramo ovo obaveštenje iz različitih razloga, uključujući promene zakona, propisa i naših poslovnih praksi. Kada unesemo izmenu, objavićemo ažurirano obaveštenje o zaštiti privatnosti 30 dana pre njegovog stupanja na snagu da biste saznali šta je novo.\nZahvalni smo na vremenu koje ste izdvojili da pročitate ovo obaveštenje. Znamo da verujete kompaniji Cochlear jer ste pristali na deljenje svojih ličnih informacija sa nama; nameravamo da ih koristimo odgovorno.\nPoslednje ažuriranje: 22.3.2021.\nStupa na snagu: 11.06.2021.\nBaha, Bring Back the Beat, Cochlear, Osia, Nucleus, Hear now. And always, elipsasti logotip i znakovi sa simbolom ® ili ™ predstavljaju zaštitne znakove ili registrovane zaštitne znakove kompanije Cochlear Bone Anchored Solutions AB ili Cochlear Limited (ako nije drugačije navedeno)\nBluetooth® slovna oznaka i logotipi su registrovani zaštitni znakovi kompanije Bluetooth SIG, Inc. i svako korišćenje tih oznaka od strane kompanije Cochlear Limited je odobreno licencom.\nApple je zaštitni znak kompanije Apple Inc., registrovan u SAD i drugim zemljama.\nSerbian translation of D1425384 V12 2021-03


source.ba | Beograd domaćin Euro Pridea 2022. godine\nEvropske Pride organizacije odabrale su Beograd Pride za domaćina Euro Pridea 2022. godine za šta je glasalo 71 posto članova Evropske asocijacije organizatora prajdova (EPOA) na godišnjoj generalnoj skupštini koja je juče održana u Bilbau.\nKristine Garina, predsjednica EPOA je izjavila da je Pride oduvijek bio protest i da će Euro Pride imati ogroman uticaj na LGBTI ljude u Beogradu, Srbiji i cijelom regionu.\n"Vidjela sam nasilje i proteste koje je Beograd Pride doživio u prošlosti, a glasovi naših članova za Beograd pokazuju da želimo da Euro Prajd 2022. godine postigne maksimalan uticaj", kazala je Garina, prenosi Tanjug.\nBeograd je prilikom glasanja savladao žestoku konkurenciju Pride Barcelone, Dablina, zajedničke ponude iz Portugala.\nBeograd Pride dobio je 71 posto glasova, ILGA Portugal 22, Dublin Pride 6, a Pride Barselone 1 posto glasova članova EPOA-e.


„Blic” i Košarkaški savez svakog dana poklanjaju 5x2 ulaznice za meč Srbija - Turska, a sve što je potrebno je da pozovete na broj 011/3334620, akcija se nastavlja u utorak od 11 sati sa istim pravilima, prvih petoro ljudi koji se jave nakon 11 časova dobijaju po dve karte. Ovo će biti nastavljeno sledećih dana sve do meča.\nOve nedelje karte su osvojili: Zoran Filipović, Angelina Radojković, Zoran Vidojević, Rade Radojković i Brankica Vesić.\nIzabranice Marine Maljković u Hali sportova „Ranko Žeravica“ na startu kvalifikacija za Evropsko prvenstvo 2021. dočekaće reprezentaciju Turske, sa kojom su odigrale nekoliko prijateljskih mečeva prethodnog leta pred Evrobasket u Beogradu. Biće to prvi duel koji će „kraljice“ odigrati od meča za evropsku bronzu Velike Britanije.\n- Radujem se svakom okupljanju reprezentacije. Ispred nas su dva važna takmičenja - kvalifikacije za Evropsko prvenstvo 2021, koje počinju naredne nedelje, i kvalifikacije za Olimpijske igre u februaru. Sve reprezentativke sa nestrpljenjem očekuju nastup pred domaćom publikom protiv Turske. U pitanju je kvalitetan tim i utakmici moramo da pristupimo sa najvećom energijom i motivacijom. O reprezentaciji Albanije u ovom trenutku nemamo previše informacija i o njoj ćemo razmišljati posle duela protiv Turske. Očekujem da oba duela odigramo agresivno i sa maksimalnom koncentracijom, u našem prepoznatljivom stilu i da prvi kvalifikacioni prozor završimo sa dve pobede - istakla je Maja Miljković, bek reprezentacije Srbije.\nOna ističe da su se utisci sa šampionata u Zrenjaninu i Beogradu slegli i da je veoma ponosna na sve što je naša reprezentacija uradila na šampionatu.\n- Nadam se da će tribine biti ispunjene do poslednjeg mesta. Verujem da će naši navijači prepoznati značaj utakmice protiv Turske i da će svojim prisustvom i podrškom pomoći nam da na pravi način započnemo kvalifikacije za Evrobasket - zaključila je Maja Miljković.\nMeč protiv Turkinja na programu je u četvrtak od 17 sati. Ulaznice po ceni od 300 i 500 dinara su u prodaji i mogu da se kupe preko sajta www.tickets.rs, kao i na svim njihovim prodajnim mestima.


Proces promjena u obrazovnom sistemu Republike Crne Gore započeo je 2000. godine kreiranjem i definisanjem osnovnih razvojnih pravaca i vizija u obrazovanju te donošenjem krajem 2001. godine, od strane Vlade Republike Crne Gore, strateškog dokumenta "Knjiga promjena". Navedeni dokument, koji je podržao dominantan dio stručne i opšte javnosti, predstavlja integralnu kompoziciju savremenog sistema obrazovanja, u mjeri mogućeg, polazeći od naše dosadašnje prakse, evropskih iskustava i ciljeva koji se žele dosegnuti.\nNovi set zakona u oblasti obrazovanja i vaspitanja, koji čine 6 zakona, pripremljen je u skladu sa opredjeljenjima, koncepcijama i principima koji su izraženi u navedenim dokumentima.\nPolazne osnove za prilagođavanje izvođenja programa gimnazije obrazovanju odraslih\nSavjet za obrazovanje odraslih je na VI sjednici održanoj u Podgorici 23.12.2003. godine dao saglasnost na dokument Polazne osnove za prilagođavanje izvođenja programa gimnazije obrazovanju odraslih.\nPolaznim osnovama utvrđuje se način prilagođavanja izvođenja gimnazijskog obrazovanja za odrasle.\nProgram gimnazijskog obrazovanja prilagođen odraslim, uradiće se na osnovu plana i programa gimnazijskog obrazovanja za mlade.\nUputstvo za izradu obrazovnih programa u stručnom obrazovanju\nOvaj dokument je uradjen uz instrukcije eksperta pr.dr Zdenka Medveša, iz Republike Slovenije, koji je radio na obuci radne grupe za pripremu katalaoga znanja u stručnom obrazovanju, u okviru "Projekata tehničke podrške stručnom obrazovanju u Crnoj Gori" tokom februara 2003.\nOsnove za obnovu nastavnih planova i programa stručnog obrazovanja\nSavjet za nastavne planove i programe Crne Gore je na VI sjednici održanoj u Podgorici, 25.12.2002. godine dao saglasnost na dokument Osnove za obnovu nastavnih planova i programa stručnog obrazovanja\nMetodologija za pripremanje i izvođenje programa obuke za odrasle\nOvaj materijal je napravljen u okviru projekta "Tehnička podrška stručnom obrazovanju i obuci u Crnoj Gori", koji realizuje Evropska agencija za rekonstrukciju kao pomoć MPN RCG u reformi stručnog obrazovanja. Materijal je rezultat rada više učesnika na nekoliko seminara, a tekst su saželi Božidar Šišević, Dragan Nikolić, Ljiljana Garić, Marija Krstić, Aleksandra Lješković, Veselinka Kalezić i Goran Malović. Strani konsultanti koji su sa grupom radili na izradi ovog dokumenta su Tim Tynan iz Irske i Boštjan Zgonc iz Slovenije. U izradi metodološkog pristupa izradi standarda zanimanja učestvovala je Zora Bogićević.\nOdrasli se mogu tokom života obrazovati, proširivati, produbljivati i osavremenjavati, znanje i vještine kroz organizovani proces obrazovanja i na drugi način, provjeravati tako stečeno znanje i vještine i dokazivati njihovo javno važenje, u skladu sa ovim i drugim zakonom.\nObrazovanje odraslih, koje se realizuje po programima osnovnog obrazovanja i vaspitanja, srednjeg opšteg obrazovanja i stručnog obrazovanja, ostvaruje se u skladu sa ovim zakonom i zakonima koji regulišu te oblasti obrazovanja.\nVisokoškolsko obrazovanje odraslih ostvaruje se u skladu sa zakonom kojim se reguliše ta oblast obrazovanja.\nOvim zakonom uređuju se organizacija i uslovi za obavljanje obrazovnog i vaspitnog rada u oblastima: predškolskog vaspitanja i obrazovanja, osnovnog obrazovanja i vaspitanja, sred-njeg opšteg obrazovanja, stručnog obrazovanja, vaspitanja i obrazovanja lica sa posebnim potrebama i obrazovanja odraslih.


IZRAEL prva zemlja koja uvodi KOVID BEDŽEVE - News - Turistički svet\nIZRAEL prva zemlja koja uvodi KOVID BEDŽEVE\nSvetski prvak u vakcinaciji, Izrael, kreće u projekat uvođenja kovid-bedževa koji će svojom bojom označavati da li je osoba vakcinisana ili nije i na taj način onima koji su primili vakcinu omogućavati ulazak u restorane, na koncerte, teretane, prenose izraelski mediji.\nVlada je najavila sistem bedževa: ljubičaste za one koji nisu vakcinisani ili su primili samo jednu dozu, i zelene za one koji su primili i drugu dozu ili su preboleli kovid.\nTrgovački centri, knjižare, muzeji, kafići i neka mesta za verske službe biće otvoreni za “ljubičaste”- dakle za sve.\nTeretane, sportske i kulturne manifestacije i restorani biće otvoreni za one sa zelenim bedžom, odnosno one koji su primili dve doze vakcine ili da su preboleli kovid.\nUz visok procenat vakcinisanog stanovništva, vlasti planiraju da od nedelje postepeno ponovo otvore teretane, muzeje, tržne centre, restorane i kafiće, ali to neće važiti za sve.\nPored bedževa, revakcinisani Izraelci mogu da dobiju i “zeleni pasoš”, koji im omogućava da ponovo uđu u zemlju nakon putovanja u inostranstvo, bez prolaska kroz karantin, ali se i dalje traži negativan test na kovid.\nDo sada je vakcinisano četiri miliona Izraelaca, ili 45 odsto stanovništva, od kojih je 2,6 miliona primilo i drugu dozu, prema poslednjim podacima Ministarstva zdravlja, što je najveća stopa vakcinisanih na svetu.\nVećina onih koji su dobili dve doze vakcine, a oboleli su od kovid-19 imali su samo lake simptome ili su bili asimptomatski.


Legende Partizana i Zvezde brane svetinje: Podrška stigla od Pižona, Duleta Savića, Baste... - Sputnjik Srbija\n11:17 10.08.2020 (osveženo 11:19 10.08.2020) Preuzmite kraći link\nProslavljeni sportisti, među kojima Vladimir Petrović Pižon, Dušan Savić, Nenad Peruničić i Dušan Basta, uputili su podršku Srpskoj pravoslavnoj crkvi u Crnoj Gori u borbi za njena prava, koja su ugrožena usvajanjem spornog Zakona o slobodi veroispovesti.\n„Ako sam pozvan da se branim, ja ću ćutati, ako sam pozvan da branim istinu, ja ću govoriti“, poručilo je više od 60 sportista.\nOni su istakli da ćutanje pred nepravdom nije ni sportski, ni viteški, a pre svega nije hrišćanski.\n„Zato mi koji smo svoj život posvetili sportu i borbi za sportske uspehe i trofeje, koji su ujedno uspeh vere i za koje smo zahvalni Bogu, imamo obavezu i potrebu da damo podršku našoj Crkvi, našoj Mitropoliji crnogorsko-primorskoj, našoj Srpskoj pravoslavnoj crkvi, u borbi za njena prava.\nPozvani smo da činimo saglasno svome zvanju, onoliko koliko možemo i koliko nam je Bog dao. Ni manje, ni više, a ono što mi ne uspemo da učinimo, to ostaje da učini Gospod i nadopuni naše nedostatke“.\nUz poruku „Ne damo svetinje“, tekst podrške su potpisali:\nNenad Peruničić, rukomet\nVladimir Petrović Pižon\nMilan Gurović, košarka\nDarko Miličić, košarka\nStefan Birčević, košarka\npodrška, svetinje, ne damo svetinje, Crna Gora, SPC, sportisti


(Ne)istine o ubistvu pevačice (VIDEO)\nVišemesečno pisanje o ubistvu pevačice Jelene Marjanović stvara utisak u javnosti da je sve poznato, da je ubica već osuđen. U utrkivanju tabloida u vezi sa detaljima ubistva krše se sva novinarska pravila, a pre svega osnovna prava njenog maloletnog deteta i dostojanstvo žrtve, kao i pretpostavka nevinosti. Direktor policije Vladimir Rebić tvrdi da najveći broj tih informacija objavljenih u medijima nemaju nikakve veze sa istinom.\nČinjenica je da se u većini slučajeva navodni detalji iz istraga stavljaju u usta neimenovanim sagovornicima koji su navodno bliski istragama. Zbog toga je Insajder pitao direktora policije Rebića o tim informacijama za koje mediji tvrde da su ih dobili iz izvora bliskih istrazi.\nNa konstataciju Insajdera da se istrage vode u medijima, a ne u policiji i da je za to najbolji primer višemesečno pisanje tabloida o „ubistvu pevačice“, Rebić kaže da ni on „niti bilo koji drugi policajac neće pitati novinara odakle mu informacija“. U vezi sa konkretnim slučajem, direktor srpske policije tvrdi da je najveći deo informacija u stvari neistina.\n„Ono što sporadično pogledamo, najveći broj tih informacija nema nikakve veze sa istinom. One su proizvoljne, ali je pretpostavljam da to dobro prodaje novine“, kaže direktor policije.\nIpak činjenica je da ni policija ni tužilaštvo nikada nisu dokumentovano reagovali na objavljivanje takvih informacija.\nUpravo na taj problem ukazao je i Poverenik za zaštitu podataka o ličnosti Rodoljub Šabić kada je izvršio nadzor nad radom policije i tužilaštva u jednom drugom slučaju. Radilo se o brutalnom ubistvu maloletne devojčice o kom su mediji naširoko izveštavali, navodeći, uz detalje ubistva i citate počinioca. Za sve su koristili istu sintagmu „izvor iz istrage“. Nakon nadzora Poverenik je saopštio da informacije nisu bile iz istrage, što je praktično značilo da su izmišljene.\nUbistvo pevačice najdrastičniji primer kršenja Kodeksa novinara\nSlučaj istrage ubistva pevačice Jelene Marjanović puni naslovne strane već gotovo godinu i po dana. Još u maju prošle godine Savet za štampu utvrdio je da je samo u jednom mesecu bilo 617 tekstova kojima je prekršen Kodeks novinara. Najdrastičnije kršenje se odvijalo u slučaju ubistva Jelene Marjanović o kojoj je bilo 100 takvih tekstova. Novinari, međutim, ni danas nisu prestali sa tom praksom. Kada se samo u google pretraživač ukuca ime ubijene pevačice pojavi se više od pola miliona tekstova. Najupečatljivije je kršenje prava maloletnog deteta. Tako je objavljivano kako je dete shvatilo sve, kako crta majku, kako joj je bilo na groblju…\n„Tesktovi o tom ubistvu predstavljaju najdrastičnije kršenje kodeksa. Takvu situaciju nismo imali do sada, da se samo u jednom mesecu objavi 100 tekstova na istu temu u kojima se krši Kodeks. To je nezabeleženo. Čak i u predizbornim kampanjama nismo takvu situaciju da se o jednoj temi objavi toliko tekstova u kojima se krši Kodeks“, kaže za Insajder Tamara Skroza, članica Saveta za štampu.\nOna kaže da se u tim tekstovima krši nekoliko članova Kodeksa istovremeno, pa čak i član koji štiti dostojanstvo žrtve.\nŠta sve piše u kodeksu\nKodeks novinara jasno propisuje šta novinar mora da čini pri izveštavanju. Tako je novinar dužan da poštuje pravilo pretpostavke nevinosti i ne sme nikoga proglasiti krivim do izricanja sudske presude. Zabranjeno mu je da koristi neprimerene, uznemiravajuće, i sve druge sadržaje koji mogu imati štetan uticaj na decu, a dužan je i da poštuje i štiti prava i dostojanstvo dece, žrtava zločina, osoba sa hendikepom i drugih ugroženih grupa. Sve ovo krši se tekstovima koji svakodnevno pune naslovne strane pojedinih dnevnih novina.\nPravo je medija da imaju različite uređivačke koncepte, ali je obaveza novinara i urednika da prave jasnu razliku između činjenica koje prenose, komentara, pretpostavki i nagađanja, navodi se u Kodeksu.\n„Mediji pomagali da se uhvati ubica“\nU junu prošle godine Komisija za žalbe Saveta za štampu konstatovala je drastično kršenje Kodeksa novinara u tekstovima koji su za temu umali ubistvo pevačice. Tokom rasprave o tim tekstovima, urednica jednog od tabloida koji je tekstove objavljivao složila se da su svi mediji prekršili pretpostavku nevinosti, ali je smatrala da drugih prekršaja Kodeksa nije bilo. Ona se izuzela od glasanja .\n„Ona je naglasila da u vezi sa ovim slučajem nije ni bilo nikakvih zvaničnih informacija, pa su mediji morali da spekulišu i nagađaju. Rekla je i da se vidi neka vrsta prećutne saglasnosti izmedju dve strane, policije i medija, da se stalnim pisanjem o tom slučaju izvrsi pritisak na ubicu, i da je takvo pisanje u izvesnoj meri odgovaralo i jednima i drugima. Mediji su na taj način pokazali i neku vrstu društvene odgovornosti time što su pomagali da se uhvati ubica“, navodi se u izveštaju sa sednice Komisije za žalbe Saveta za štampu.\nGošće N1: Novinarski kodeks se krši svakodnevno\nŠinković: U Srbiji stvorena medijska slika koja preferira senzacionalizam (VIDEO)\n“Građani se najčešće žale da mediji neistinito izveštavaju”\nKodeks novinara Srbije Senzacionalizam Ubistvo Jelene Marjanović\n← Grupa za slobodu medija: Paušalne ocene premijerke, pozivamo je na dijalog\nSajam medija „Media market“ 25. do 29. oktobra →


Autoceste Federacije BiH grade kanale pored puta za sigurnije ispadanje s ceste – Vijesti 24h\nZbog sve češćih saobraćajnih nesreća, iskakanja s kolodvora, blokiranja saobraćajnica i u konačnici, smrtnih slučajeva, Autoceste Federacije BiH su pokrenule projekat, kako bi smanjili stopu nesretnih slučajeva.\n“Uz pomoć naših investitora iz Republike Turske, vlade svih kantona te Ministarstva saobraćaja i telekomunikacija, uspjeli smo obezbijediti sredstva za ovaj zahtjevni projekat. Vrijednost projekta je 8,7. miliona KM, a pokrivat će sve glavne i sporedne puteve u čitavoj Federaciji”, rekao je Ramiz Mehmedović, koordinator projekta “Hendek”.\nPreko 650 saobraćajnih dionica će dobiti pomoćne kanale s obje strane, kako bi spriječili prevrtanje, proklizavanja i u konačnici propadanje u provalije.\n“Projekat Hendek ima za cilj umanjivanja štete i šansi za pogibiju prilikom udesa. S obzirom na to da našim vozačima ne možeš utuviti u glavu da voze po propisima, a policija gotovo pa nemoćna kada se izvadi petobanka, ovo je bilo jedino rješenje. Ko bi sad gradio otporne branike duž svake ceste, došlo bi nas tri puta skuplje. Ovako će nesretni vozači se samo malo preturiti, proći s minimalnim oštećenjem i to je to. Mogu slobodno da pozovu BIHAMK, otvore keks i u miru čekaju pomoć. Dakle, ako vidite nekoga prevrnutom u hendeku, budite humani pa mu pozovite pomoć”, dodao je Mehmedović.\nProjekat “Hendek” će biti građen po svim standardima modernog ratovanja, te će imati sve karakteristike ko prosječan rov. Na svakih kilometar će biti bunker s krevetima i dekama, ukoliko pomoć bude kasnila, te sa česmama s pitkom vodom.\nVučić: Dodik može računati na našu vojnu pomoć. Vrijeme je da se Republika Srpska odcijepi.


Za zbrinjavanje otpada u Sarajevu 204.300 KM\nFoto: Edita Đapo i Selim Babić\nZAŠTITA OKOLIŠA Ministrica Edita Đapo i direktor Selim Babić potpisali dokument\nFederalna ministrica okoliša i turizma Edita Đapo s direktorom KJKP RAD Sarajevo Selimom Babićem potpisala je danas Ugovor o sufinansiranju projekta odlagališta inertnog materijala građevinskog otpada i postrojenja za recikliranje građevinskog otpada u okviru Regionalnog centra za upravljanje otpadom.\nOvaj projekt bit će sufinansiran sa 204.300 KM. Sredstva su dodijeljena putem javnog poziva na osnovu Odluke Federalne vlade u okviru Akcionog plana strategije okoliša za 2018. godinu - podrška regionalnim centrima za upravljanje otpadom i regionalnim sanitarnim deponijama za upravljanje komunalnim otpadom u Federaciji BiH.\n- Očekujemo da će sredstva doprinijeti uspješnoj realizaciji ovog projekta i unapređenju sistema upravljanja otpadom uopće. Pitanje zaštite životne sredine je ključno u pogledu zaštite zdravlja i života naših građana, te ćemo i dalje podržavati slične projekte i raditi na unapređenju sistema zbrinjavanja otpada u skladu sa standardima Evropske unije i uz primjenu savremenih tehnologija - saopćeno je iz Federalnog ministarstva okoliša i turizma.\nFederalno ministarstvo okoliša i turizma KJKP Rad Sarajevo Edita Đapo Selim Babić\nMinistrica Đapo podržala projekte Druge gimnazije Sarajevo\nMinistrica Đapo uručila 185 certifikata turističkim vodičima\nEdita Đapo: Plastični otpad nije problem samo u BiH, već i u svijetu


PROGRESSIVE MAGAZIN | IMMOFINANZ OTVORIO DESETI STOP SHOP\nIMMOFINANZ OTVORIO DESETI STOP SHOP\n23. VIII 2019. | Austrijska kompanija Immofinanz otvprila je juče deseti Stop Shop trgovački park u Srbiji, u Sremskoj Mitrovici. Zvaničnoj ceremoniji otvaranja prisustvovali su ministar poljoprivrede, šumarstva i vodoprivrede i bivši gradonačelnik Sremske Mitrovice Branislav Nedimović, Dietmar Reindl, glavni operativni direktor kompanije Immofinanz i Joško Piteša, menadžer operacija Immofinanza u Srbiji.\nStop Shop ritejl park na 7.000m² nudi jedinstveno šoping iskustvo građanima Sremske Mitrovice i okoline, sa ukupno 22 domaća i internacionalna brenda. Zahvaljujući kvalitetnom miksu zakupaca, počevši od garderobe, kozmetike, obuće, do opreme za domaćinstvo i gastronomije, Stop Shop omogućava prijatnu šoping atmosferu za svakoga, a naročito za cenovno orijentisane porodice. U okviru trgovačkog parka u Sremskoj Mitrovici posetiocima će biti dostupno i 309 parking mesta.\nJoško Piteša je istakao da je Immofinanz izgradnjom 10. Stop Shopa ispunila svoj cilj postavljen na otvaranju prvog ritejl parka u Srbiji, u Čačku 2015. godine. “Veoma smo ponosni na otvaranje našeg 10. Stop Shop ritejl parka u Srbiji. Stop Shop brend fokusira se na izgradnju ritejl parkova u malim gradovima i okruzima kako bi lokalnim stanovnicima omogućio pristup širokom spektru proizvoda i brendova. Takođe, Stop Shop ritejl park je idealan za ‘pametne kupce’ koji cene pristupačne lokacije sa kvalitetnim proizvodima i pristupačnim cenama”, istakao je Piteša.\nDietmar Reindl se ovom prilikom obratio posetiocima rekavši da je 2015. prvobitna investicija Immofinanza u Srbiji iznosila 60 miliona evra i da je, zaključno sa 2019. godinom, ova investicija porasla na 112 miliona evra. Od dolaska Stop Shop ritejl parkova u Srbiju, otvoreno je 1.700 radnih mesta.\nTokom dana otvaranja, posetioci mogu da uživaju u celodnevnom zabavnom programu, specijalnim popustima, iznenađenjima i zanimljivim aktivnostima. Muzičke zvezde večeri su bili Bajaga i Instruktori, kao i Tropico band.


Srbija: Povučeni lijekovi "Alvotadin", "Tridoks" i "Panalimus" - Klix.ba\nSrbija: Povučeni lijekovi "Alvotadin", "Tridoks" i "Panalimus"\n2.2.2015. u 16:57\nU Srbiji su iz predostrožnosti povučena tri lijeka - tablete "Alvotadin" i "Tridoks" i kapsule "Panalimus", na osnovu preporuke Evropske agencije za lijekove.\nMjera povlačenja predlaže se iz predostrožnosti i nije podstaknuta promjenama u bezbjednosnom profilu ovih lijekova, odnosno neželjenim reakcijama, navodi se u zajedničkom saopštenju Ministarstva zdravlja Srbije i Agencije za lijekove i medicinska sredstva Srbije.\nRiječ je o lijekovima "Alvotadin" film tablete pet miligrama, čiji je nosilac dozvole "Alvogem farma", "Tridoks" film tablete 1 puta 10 komada 200 miligrama, nosilac dozvole "Alkaloid" iz Beograda i "Panalimus" kapsule, tvrde, u pakovanjima 100 puta pet miligrama, 60 puta 0,5 miligrama i 60 puta jedan miligram, čiji je nosilac dozvole "Uti", prenijeli su beogradski mediji.\nEvropska agencija za lijekove preporučila je privremeni prestanak važenja dozvole za lijekove koje je ispitivala kompanija GVK "Biosciences" u laboratoriji Hiderabad u Indiji "zbog određenih odstupanja od principa dobre kliničke prakse", navodeći da se ta "regulatorna mjera provodi isključivo iz preventivnih razloga".\nPreporuci o privremenom prestanku važenja dozvole za lijekove koje je ispitivala kompanija GVK "Biosciences" u laboratoriji Hiderabad u Indiji prethodio inspekcijski nadzor francuske agencije za lijekove.


Amisco Pro - softver za fudbalske trenere\nSubject: Amisco Pro - softver za fudbalske trenere Tue Jul 28, 2009 10:20 pm\nSoftver Amisco Pro, delo programerske firme Sport Universal iz Nice, koriste klubovi Real Madrid, Valensija, Parma, Nant, Olimpik... Sve je više trenera koji, prilikom analize stanja na terenu i ocenjivanja igre pojedinih igrača, koriste kompjuter; najmoćniji softver koji u tome može da im pomogne jeste upravo Amisco Pro. Delo francuskih programera može da u toku jedne utakmice sakupi 4,5 milijardi informacija o kretanju igrača, lopte i sudije na terenu, tako da je trener u mogućnosti da odmah sagleda pokrivenost pozicija, kvalitet kretanja, međusobnu udaljenost igrača, brzinu... "Naoružan" ovakvim informacijama, može da reaguje odmah, u toku same utakmice, i izvrši neophodne promene u taktici ili sastavu tima na terenu.\nIza ovog moćnog softvera, koji podrazumeva sistem od šest do osam digitalnih kamera pored terena povezanih kompjuterom, stoje programer i ragbi igrač Jean-Marc Giorgi i informatički stručnjak Antoine David, koji se danas nalazi na čelu firme Sport Universal. Rad na programu započeli su 1995. godine, sa skromnim sredstvima, da bi se 1998. godine za ovaj proizvod zainteresovali i francusko Ministarstvo sporta i Fudbalski savez Francuske. Softver je prvi put testiran u nekoliko kvalifikacionih utakmica pred Svetsko prvenstvo 1998. godine, kada je i dokazana njegova izuzetna moć. Usledilo je i interesovanje privatnih investitora, tako da danas autori programa nemaju problema sa novcem za svoj projekat - pre nekoliko nedelja, dobili su investiciju od tri miliona evra za dalji razvoj softvera.\nTrenutno Amisco Pro ne koriste samo fudbalski treneri, već i novinari medijskih kuća AOL i Canal Plus. Imajući u vidu njihove potrebe, te jači proboj na medijsko tržište, programeri su napravili i posebne verzije programa za novinare - Sportmedia i Amisco at Media. U pripremi su i verzije namenjene drugim sportovima, od kojih će prvo doći na red ragbi.\nNa sličnu ideju došli su i stručnjaci Univerziteta u Liverpulu, koji su razvili novu tehnologiju pod nazivom Notation Analysis System. U pitanju je pomoćno sredstvo za fudbalske trenere koje omogućuje kompjutersko praćenje performansi igrača na terenu. Naime, igrači bi bili opremljeni senzorima na dresovima i patikama, a senzori bi mogli da se nalaze i u lopti. Trener bi mogao da, u stvarnom vremenu, prati podatke koji bi mu na kompjuteru bili prikazani u obliku grafikona, tabela, video-materijala i tekstova. Na taj način bi bila omogućena izuzetno precizna kvantitativna analiza igre tima, ali bi mogle da budu uočavane i jače i slabije strane protivnika.\nIpak, uvođenje ovakvog sistema moraće da sačeka. Zasad, u Velikoj Britaniji postoji mišljenje da će klubovi koji sebi mogu tako nešto da priušte, biti u prednosti nad onima koji nemaju dovoljno sredstava za kupovinu sistema. Igra ne bi bila ravnopravna, a bogatiji bi imali prednost u samom startu. Ipak, sportski komentatori i stručnjaci smatraju da će nova tehnologija biti široko prihvaćena u budućnosti. Kada govorimo o novcu, već je sada jasno da su bogatiji i bez ovakvog sistema u prednosti - ko ima para, taj ima i najbolje igrače.


kvalitet – Portal Herceg Novi\nNa 17 od 21 lokacije morska voda odlična\nRezultati analize kvaliteta morske vode za 110 lokacija, koju je Institut za biologiju mora sproveo u periodu od 14. do 17. septembra ove godine, pokazali su da je na 81,8% lokacija morska voda bila odličnog kvaliteta, na 9,1% lokacija dobrog, dok je na 9,1% lokacija voda bila zadovoljavajućeg kvaliteta. Ovi rezultati potvrđuju da je morska […]Detaljnije\nOd 21 lokacije na 19 morska voda odličnog kvaliteta\nPortal Herceg Novi 9 септембра, 2021\nRezultati analize kvaliteta morske vode za 110 lokacija, koju je Institut za biologiju mora sproveo u periodu od 31. avgusta do 03. septembra ove godine, pokazali su da je na 88,2% lokacija morska voda bila odličnog kvaliteta, na 10,0% lokacija dobrog, dok je na 1,8% lokacija voda bila zadovoljavajućeg kvaliteta. Ovi rezultati potvrđuju da je […]Detaljnije\nMorska voda na 16 lokacija odličnog kvaliteta\nPortal Herceg Novi 26 августа, 2021\nRezultati analize kvaliteta morske vode za 110 lokacija, koju je Institut za biologiju mora sproveo u periodu od 17. do 21. avgusta ove godine, pokazali su da je na 72,7% lokacija morska voda bila odličnog kvaliteta, na 11,8% lokacija dobrog, dok je na 15,5% lokacija voda bila zadovoljavajućeg kvaliteta. Ovi rezultati potvrđuju da je morska voda […]Detaljnije\nNa 18 lokacija morska voda odličnog kvaliteta\nRezultati analize kvaliteta morske vode za 110 lokacija, koju je Institut za biologiju mora sproveo od 03. do 06. avgusta, pokazali su da je na 70,0% lokacija morska voda bila odličnog kvaliteta, na 8,2% lokacija dobrog, dok je na 21,8% lokacija voda bila zadovoljavajućeg kvaliteta. Ovi rezultati potvrđuju da je morska voda na crnogorskim kupalištima […]Detaljnije\nKvalitet morske vode odličan na 15 lokacija\nPortal Herceg Novi 29 јула, 2021\nRezultati analize kvaliteta morske vode za 110 lokacija, koju je Institut za biologiju mora sproveo u periodu od 20. do 22. jula ove godine, pokazali su da je na 85,5% lokacija morska voda bila odličnog kvaliteta, na 6,4% lokacija dobrog, dok je na 8,2% lokacija voda bila zadovoljavajućeg kvaliteta. Ovi rezultati potvrđuju da je morska […]Detaljnije\nNa 15 kupališta u Herceg Novom morska voda odličnog kvaliteta


U legalne tokove uvedeno 47% sezonskih radnika u poljoprivredi | Poljosfera\nPojednostavljena procedura prijave putem portala i aplikacije uvela je u legalne tokove 47% sezonskih radnika u poljoprivredi.\nZa godinu i po dana primene novog sistema poslodavci su angažovali ukupno 37.597 sezonaca i tako doprineli da ostvare pravo na penzijski staž i zdravstvenu zaštitu u slučaju povrede na radu.\nRezultat nove procedure je utoliko važniji što je do pre dve godine ugovor imalo svega 5% od oko 80.000 sezonaca koliko se procenjuje da radi u poljoprivredi u Srbiji.\nAnaliza o efektima primene Zakona o pojednostavljenom radnom angažovanju na sezonskim poslovima, koju su za potrebe Ministarstva rada zajednički sproveli NALED i GIZ, pokazala je da su poslodavci prihvatili novi sistem.\nTo se posebno vidi po broju elektronskih prijava u odnosu na broj zaključenih ugovora o privremenim i povremenim poslovima, koji se zadržao na proseku od oko 3.000 godišnje, i to pre svega za radnike angažovane na duži period (od 90 do 95 dana).\nBrzinu prijavljivanja i fiksni iznos poreza, koji se plaća putem onlajn registracije, istakli su u analizi kao ključnu prednost u odnosu na skuplju i komplikovaniju proceduru potpisivanje ugovora na papiru.\n– Portal i aplikaciju je koristilo 413 poslodavaca, od čega su 127 fizička lica odnosno vlasnici poljoprivrednih gazdinstava, i na ime poreza i doprinosa dosad su uplatili više od 400 miliona dinara u budžet Republike Srbije. Novi, jednostavniji način prijave i odjave u samo par minuta, koji podrazumeva da poreze i doprinose plate samo za one dane kada je sezonski radnik zaista radio, motivisao je poslodavce da ih prijave. Nasa želja je da novi sistem postane uspešna regionalna priča. Zato GIZ i NALED pružaju podršku Vladama država u regionu da se iskustva uvođenja ovakvog modela dobre prakse prenesu u Crnu Goru, Albaniju i Severnu Makedoniju – kaže Amira Omanović, zamenica menadžera GIZ Otvorenog regionalnog fonda za modernizaciju opštinskih usluga u jugoistočnoj Evropi.\nNALED-a usvojio 12 reformskih prioriteta do 2025. godine\nStatistika pokazuje da su poljoprivredna gazdinstva sezonske radnike angažovala u proseku na 15 dana, a kompanije na 21.\nProsečan broj sezonaca angažovanih na gazdinstvima bio je 46 dok je firmama bilo potrebno u proseku i do 3,5 puta više radnika (167). Najviše prijavljenih sezonaca bilo je u dobi od 46 do 60 godina, kao i između 18 i 30.\nZa dalje uvođenje sezonskih radnika u legalne tokove biće potrebno da resorni organi dodatno informišu o postojanju i prednostima nove procedure i poslodavce i radnike.\nAnaliza je pokazala da je neinformisanost o benefitima koji se stiču, ukoliko bi bili prijavljeni, ključni razlog zašto deo sezonaca i dalje pristaje da radi neprijavljeno. Polovina je istakla da bi želeli da budu prijavljeni, a kao najveće benefite prijave vide ostvarivanje prava na penziju (37,5%), veću sigurnost (29%) i zdravstvenu zaštitu u slučaju povrede na radu (20%).\nNALED i GIZ se od početka projekta „Povećanje prilika za zapošljavanje sezonskih radnika“ zalažu za proširenje sistema i na druge delatnosti sa velikim udelom neformalnog angažovanja, kao što su poslovi u kući, turizam i ugostiteljstvo i građevinarstvo.\nOsim što bi doprinelo smanjenju sive ekonomije, proširenje postojećeg zakona pomoglo bi građanima, koji usled posledica epidemije kovid-19 ostaju bez posla, da lakše nađu novi angažman.\nVlada Srbije početkom avgusta pozitivno je odgovorila na predlog i formirana je radna grupa koja će raditi na proširenju obuhvata.\nAnaliza NALED-a pokazuje da u građevinarstvu trećina angažovanih radnika radi bez ugovora, u turizmu i ugostiteljstvu oko 20%, a najveća nepoznanica su kućni poslovi.\nProcenjuje da oko 55.000 porodica u Srbiji angažuje osobu za neki vid pomoći u kući (čuvanje dece, čišćenje, gerontodomaćice, itd).\nTags: NALEDsezonski radsezonski radnici\nSavez Original Srbija osnovan je 2015. godine s ciljem da se okupe pojedinci, zadruge i udruženja proizvođača koji svojim proizvodima...\nUprava za poljoprivredno zemljište upoznaće javnost sa aplikacijama i digitalnim servisima koje je do sada razvila. Međunarodni poljoprivredni sajam, 89....


Sud BiH zvanično potvrdio optužnicu protiv Novalića, Solaka, Hodžića i Milićević | Argumenti\nNaslovna BiH Sud BiH zvanično potvrdio optužnicu protiv Novalića, Solaka, Hodžića i Milićević\nSud BiH potvrdio je optužnicu protiv premijera Federacije BiH Fadila Novalića i ostalih u predmetu „Respiratori“ koji se terete za udruživanje radi zloupotrebe položaja, primanje nagrade za trgovinu uticajem, pranje novca i krivotvorenje isprava.\nIz Suda Bosne i Hercegovine je saopšteno da su, osim Novalića, optuženi i suspendovani direktor Federalne uprave civilne zaštite Fahrudin Solak, pravno lice „F.H. Srebrena malina“ Srebrenica i direktor ove firme Fikret Hodžić, te ministar finansija FBiH Jelka Milićević.\nNovalić, Solak i Hodžić optuženi su za udruživanje radi činjenja krivičnih djela u vezi sa djelima zloupotreba položaja ili ovlaštenja, primanje nagrade ili drugog oblika koristi za trgovinu uticajem, pranje novca, krivotvorenje ili uništenje poslovnih ili trgovačkih knjiga ili isprava, krivotvorenje službene isprave i povredu obaveze vođenja trgovačkih ili poslovnih knjiga i sastavljanja finansijskih izvještaja i njihovo falsifikovanje ili uništavanje.\nMinistarka finansija FBiH Jelka Miličević optužena je za krivično djelo nesavjestan rad u službi.


POSKUPLJENJE: Evo koliki će vam sad biti račun za struju\nSanja Ćurčić\t 11.06.2015. 19:45h 01:28h\nOni koji su plaćali oko 4.000, sada će za struju izdvajati oko 500 dinara više, izjavio je danas profesor Ekonomskog fakulteta Milojko Arsić\nBEOGRAD - Najavljeno poskupljenje struje od 12 odsto, građani koji plaćaju račun između 2.500 i 3.500 dinara osetiće po dodatnih 300 ili 400 dinara na računu, a oni koji su plaćali oko 4.000, sada će za struju izdvajati oko 500 dinara više, izjavio je danas profesor Ekonomskog fakulteta Milojko Arsić.\nArsić je, u izjavi Tanjugu, rekao da će rast cene struje pogurati i inflaciju za oko jedan procentni poen.\n"Skuplja struja uticaće i na cene drugih proizvoda, a taj uticaj će iznositi negde oko jedan odsto. Dakle, svi ostali proizvodi u proseku će poskupeti za jedan odsto, pa će rast inflacije, koji predstavlja ponderisani prosek rasta svih drugih cena i cena struje, iznositi nešto preko jedan odsto", rekao je Arsić. On je podsetio da je u 12 odsto poskupljenja 7,5 odsto akciza koja ide u budžet a 4,5 odsto odlazi EPS-u na ime veće cene kilovata.\n"Samo taj akcizni deo će kod njih uticati na rast cene drugih proizvoda", naglasio je on. Arsić je ocenio da je pozitivno to što će inflacija zbog ovog poskupljenja verovatno ući u granice postavljenog cilja, a to je četiri, plus ili minus 1,5 odsto.


Prokupčani slikali u pešačkoj zoni - Blace Info Press\n„Korak u boji“, peti po redu, koji se tradicionalno održava u okviru Kulturnog leta, okupio je ljubitelje likovne umetnosti ispred slikarskog platna na gradskom šetalištu.\nReč je o oslikavanju platna dužine 20 metara, koje je danas na raspolaganju slikarima, građanima, najmlađim sugrađanima , kao i onima koji su raspoloženi da na njemu prenesu svoje emocije, talenat, umeće , kako bi sebi ali i drugima ulepšali današnji dan.\n– Dom kulture u Prokuplju tradicionalno organizuje druženje slikara i građana na gradskom šetalištu. Ovo je peta godina za redom i nadamo se da ćemo sakupti toliko materijala da oslikana platna raširimo duž čitave pešačke zone. Ovo je prilika za sve ljubitelje slikanja da akrilnim bojama na platnu ostave neku poruku , maštu, želje, impresije, kazao je rukovodilac likovne sekcije Doma kulture Milan Ilić.\nSledeća vest U okviru prokupačkog kulturnog leta predstavljena – Knjiga Boja krvi na Balkanu\nPredhodna vest Prokuplje-Nova kotlarnica u školi Ćićko